Kuala Lumpur: League of Legends: Wild Rift kini menerima kemaskini terbaru patch 2.2c dengan kedatangan champion baru, Renekton.

Renekton adalah pahlawan Ascended dari padang pasir Shurima.
Dahulu, dia merupakan champion yang mempunyai empayar yang dihormati, askar yang hebat dan sentiasa ke arah kemenangan tak kira di mana.
Namun, selepas kejatuhan Sun Disc, Renekton dipenjara di bawah pasir – dan perlahan-lahan dunia di atas berubah.
Renekton kini menjadi gila dan bebas sekali lagi untuk membalas dendam kepada Nasus, abangnya. Nasus dikatakan sebab Renekton terkurung di bawah pasir.
Riot Games juga melancarkan Scorched Earth Renekton, skin siri Blood Moon untuk lima champions, Infernal Nasus dan Mecha Malphite.

Revenge is best served searing hot.
🔥 🐊 Scorched Earth Renekton pic.twitter.com/xPfe7RqRxs
— League of Legends: Wild Rift (@wildrift) May 13, 2021

Selain itu, aksesori baharu akan dikeluarkan seperti ikon baharu di potret profil, emotes, bingkai ikon, baubles dan recall Blood Moon baharu.

Riot Games juga melancarkan Nemesis Duel: Bad Blood yang membabitkan Renekton dan Nasus.
Acara ini akan tercetus apabila anda layak untuk kriteria-kriteria yang diperlukan. Jika Nasus menang, Siphoning Strike akan menyerang semua musuh di suatu kawasan. Jika Renekton menang, dia akan kekal pada Fury maksimum semasa (Ult) Dominus.
Jangan lupa untuk baca patch notes tentang perubahan champion yang lain.


Melalui Wild Rift Real Talk, pembangun League of Legends: Wild Rift, Riot Games baru-baru ini menyatakan beberapa hasrat mereka untuk memberi pengalaman yang lebih baik untuk pemain permainan itu.

Selepas mendapat beberapa aduan mengenai masalah ping spike dan sela masa (lag) semasa bermain, melalui Patch 2.4, Riot Games memperkenalkan ciri sambungan Dual 4G/Wi-Fi bagi mengatasi masalah itu. Ciri ini boleh diaktifkan di menu tetapan.
Melalui ciri ini, permainan menggunakan kedua-dua sambungan internet iaitu data mudah alih dan sambungan Wi-Fi secara serentak.
Untuk memberikan permainan yang lebih adil, Riot Games juga akan membuat sedikit perubahan di sistem matchmaking.
Antaranya, melalui Patch 2.4, pemain yang mempunyai MMR tinggi akan mendapat masa queue yang lebih pendek.
Mereka juga akan merombak sistem matchmaking seperti algoritma yang lebih seimbang dan adil, bermain bersama pemain tempatan dan waktu queue yang lebih pendek. Perubahan ini akan tiba di dalam kemaskini Patch 2.5 kelak.
Riot Games juga sedang mengatasi isu win trading dan match fixing yang sedang mengganggu permainan kini. Mereka baru-baru ini mengumumkan gelombang ban ke atas mereka yang melakukan kesalahan ini dan akan memberikan hukuman yang lebih keras kepada mereka yang terlibat.
Selain itu, mereka juga akan menghukum mereka yang feeding dengan sengaja dan bentuk-bentuk kesalahan lain yang disengajakan oleh pemain.
Riot Games juga sedang menambahbaik ciri-ciri lain seperti perubahan pada ranked dan Wild Pass yang lebih baik.
Untuk kemaskini akan datang, mereka akan memperkenalkan ciri-ciri sosial yang baru dan akan menyediakan lebih banyak ganjaran yang menarik untuk bermain Ranked selain memberi banyak misi untuk diselesaikan.
Sumber: Wild Rift Real Talk


Dalam kemaskini patch note 2.0a ini, Riot Games fokus kepada beberapa Champion yang mendominasi permainan lebih dari tahap kemampuan mereka dan mengurangkan utiliti Guardian Angel.
Antara Champion yang dikurangkan tahap kemampuan mereka adalah seperti di bawah. Ini adalah petikan dari laman web rasmi Wild Rift.
AURELION SOL
Perubahan ini disebabkan oleh kenaikan mendadak tahap kemenangan Aurelion Sol. Daripada ketua bahagian Champion balancing, Jonathan Chao: “Saya tak tahu macam mana nak cakap. Sebelum ni dia hanya boleh terbang ke mana saja tanpa ubah haluan. Sekarang dia boleh terbang ke mana saja dan ubah haluan sekali. Kami akan nerf Aurelion Sol supaya dia boleh ubah haluan tetapi dengan gerak langkah lebih perlahan.
(1) Starsurge

Bugfix: Aurelion Sol tidak lagi mendapat 20% movement speed apabila misil Starsurge dilancarkan.

(3) Comet of Legend

Maksimum pasif move speed: 40% → 20%

EVELYNN
Kuasa push dan roam Evelynn sebagai mid laner adalah terlalu kuat. Tambahan lagi, damage skill (1) yang dikenakan juga agak tinggi.
(1) Hate Spike

Ratio AP: 0.5 → 0.45
Mana: 25/30/35/40 → 30/35/40/45
Damage kepada Minion: 100% di semua rank → 35/40/45/50%

GRAGAS
Gragas sangat kebal dan boleh berada di dalam lane dalam kadar masa yang lama. Mereka nerf beliau supaya tidak selalu menang semua pertarungan bersama musuh di lane yang sama.
Statistik Asal

Nyawa setiap tahap: 125 →115

(P) Happy Hour

Cooldown: 7s → 8s

(1) Barrel Roll

Mana: 55/60/65/70 → 65/70/75/80
Minion damage: 70% → 50%

Lee sin, Miss Fortune, Shyvana dan Wukong juga dikenakan nerf oleh kerana abiliti mereka yang dianggap kuat dan susah untuk di counter oleh pihak musuh.
Selain itu, terdapat juga perubahan yang ketara pada barang Guardian Angel.
GUARDIAN ANGEL

Jumlah Kos: 2800G → 3100G
Kos Gabung: 400G → 700G
Attack Damage: 45 → 40
Revive cooldown: 180s → 210s

Anda boleh baca patch sepenuhnya di SINI.
Dengan kehadiran kemaskini terbaru ini, anda mungkin boleh mencuba Champion yang lain untuk mengembangkan tahap skill yang ada. Banyak Champion yang dikenakan nerf mungkin tidak berada di dalam meta semasa lagi.


Kejohanan Asia Tenggara Wild Rift menyaksikan 21 pasukan merebut wang hadiah terkumpul sebanyak AS$30 ribu (RM125 ribu) dan slot untuk bermain di kejohanan dunia Wild Rift yang belum diumumkan tarikhnya.
Berjaya Dragons dan Geek Fam adalah wakil tanah air yang mana Geek Fam layak ke peringkat kumpulan oleh kerana mereka menjadi juara pertandingan ESL Mobile Open Malaysia tempoh hari.
Manakala pasukan Berjaya Dragons mara ke peringkat Play Ins selaku naib juara. Mereka bertemu dengan pasukan Buriram United di perlawanan pertama dan tewas 0-3.

Namun begitu, peluang terakhir mereka untuk bangkit di loser’s round juga tidak bernasib baik kerana sekali lagi tewas di tangan pasukan Vietnam, Divine Esports 0-3.
Meskipun tersingkir awal, pasukan Berjaya Dragons masih tidak mudah mengaku kalah dan akan mencuba dengan lebih baik di musim akan datang.
Kami dari MyGameOn ingin mengucapkan terima kasih kepada pasukan Berjaya Dragons kerana berjaya mara ke peringkat Asia Tenggara, harapan Malaysia kini digalas oleh pasukan Geek Fam sahaja untuk memberikan yang terbaik.


Permainan mudah alih League of Legends: Wild Rift telah pun dilancarkan beta terbukanya di platform Android dan iOS.
Ia sudah boleh diakses semua pemain di Malaysia, Indonesia, Singapura, Filipina, Thailand, Brunei, Jepun, Korea Selatan, Kemboja, Laos, Myanmar dan Timor-Leste.

Wild Rift membawakan pengalaman League of Legends (PC) ke peranti pintar dan terdapat lebih 40 Champions boleh dimainkan.
Berbeza dengan mobile MOBA lain, Wild Rift mementingkan penggunaan role yang betul dan permainannya agak mencabar bagi pengguna untuk mahir sepenuhnya.
Ikuti kami di Facebook, Twitter dan Instagram. Saksikan kami di YouTube.


Riot Games mengumumkan kejohanan League of Legends: Wild Rift Southeast Asia Championship 2021 akan membuka tirai pada 14 September ini dan akan diadakan secara atas talian sepenuhnya.
“Dengan adanya pandemik COVID-19, kejohanan ini akan diadakan dalam talian sepenuhnya bagi memastikan keselamatan kesemua pihak. Pemain akan bermain sama ada di gaming house atau di lokasi yang bersesuaian,” kata Chee Kok Ban, Pengurus Projek E-Sukan, Wild Rift SEA dalam satu sidang media, sebentar tadi.
Kejohanan yang dianjurkan ESL Asia ini akan menyaksikan 21 pasukan Wild Rift terbaik daripada rantau Asia Tenggara dan wilayah sekitar bersaing untuk memenangi hadiah keseluruhan sehingga RM830,000.
Pasukan-pasukan yang bertanding adalah pasukan daripada Singapura, Malaysia, Thailand, Filipina, Indonesia, Vietnam, Oceania, Taiwan dan Hong Kong. Pasukan-pasukan ini layak untuk sertai berikutan prestasi yang sangat baik semasa Wild Rift SEA Icon Series: Musim Luruh baru-baru ini.

Asia Tenggara menjadi rantau yang sangat berkembang dalam permainan mudah alih dan e-sukan mudah alih. Hal ini menyebabkan Riot memilih rantau ini untuk menjadi Regional Alpha dan Open Beta bagi Wild Rift.
Dengan penganjuran Wild RIft SEA Championship 2021 secara tidak langsung dapat ketengahkan bakat dan semangat pemain daripada Asia Tenggara sementara mempamerkan standard esports mudah alih hingga peringkat global.
“Kami berhasrat untuk e-sukan, Wild Rift menjadi e-sukan mudah alih global pertama daripada Riot. Walaupun kami masih ditahap awal untuk membangunkan sukan terbaru kami ini, kejayaan kami di Asia Tenggara menetapkan langkah untuk apa yang kami mahu kecapi di rantau lain,” kata Leo Faria, Ketua Global Wild Rift.
Sehingga kini, Wild Rift SEA Icon Series sudah merangkumi 1,000 pasukan yang menngambil bahagian sejak awal liga, dengan jumlah penonton sehingga 1.28 juta bagi Siri Musim Panas sahaja.
Selain itu, e-sukan mudah alih juga sudah mula diiktiraf dan dimasukkan sebagai kategori di dalam temasya sukan serantau iaitu Sukan Asia 2018 dan Sukan SEA 2019. Wild Rift juga mengumumkan akan menjadi salah satu acara di Sukan SEA 2021.
Mengenai Wild Rift SEA Championship 2021, 21 pasukan terbaik daripada Wild Rift SEA Icon Series Musim Luruh akan layak untuk sertai SEA Championship 2021.
Terdapat tiga peringkat pertandingan untuk Wild Rift SEA Championship 2021. Berikut adalah tarikh-tarikh berlangsungnya perlawanan:
Peringkat 1 – Play-Ins: 14 – 19 September 2021
Peringkat 2 – Kumpulan: 23 – 26 September 2021
Peringkat 3 – Acara Utama: 30 September – 3 Oktober 2021
Untuk menonton Wild Rift SEA Championship 2021, bagi saluran Bahasa Inggeris, boleh ditonton di:

YouTube LoL: Wild Rift
Twitch Riot Games
Facebook League of Legends Wild Rift
Facebook ESL Asia
YouTube ESL Mobile
Twitch ESL Asia

Manakala untuk Bahasa Malaysia anda boleh tonton di:

Facebook League of Legends Wild Rift Malaysia
YouTube League of Legends Wild Rift Malaysia
YouTube ESL Malaysia
Twitch ESL Malaysia
Facebook ESL Malaysia

Untuk maklumat lanjut mengenai Wild Rift, sila layari laman Wild Rift, dan ESL Asia di Facebook, Twitter dan Instagram.


Sempena sambutan tahun baru 2021, permainan peranti mudah alih genre moba 5v5 League of Legends: Wild Rift kini memberikan anda semua peluang untuk bermain semua Champions selama 3 hari.
Inilah peluang anda untuk cuba semua Champion yang anda minat tapi tak berkesempatan nak beli dan buat pilihan yang betul apabila Blue Motes mencukupi.
Bukan itu sahaja, anda boleh menerima dua kali ganda XP dan juga Blue Motes untuk menaikkan level akaun dengan lebih cepat.
Jangan lepaskan peluang ini, hanya 3 hari sahaja acara ini akan berlangsung!
Sumber: Wild Rift Malaysia


Permainan mudah alih League of Legends: Wild Rift kini menyertakan mod latihan untuk pemain baharu.
Mod latihan itu boleh diakses melalui butang Play yang mana anda boleh memilih kesemua champion untuk dicuba. Dalam mod itu, anda boleh menambah level hingga maksimum dan memasukkan dummy ke dalam permainan.
Anda juga boleh mengubah tetapan seperti cooldown, jumlah gold, maksimum level dan juga menukar champion dalam beberapa saat.

In the latest patch we added Practice Mode to train your skills (give it a shot – all champs are free to try!)
Thanks to user /u/blitcrankzx on Reddit for showing off the Yasuo airblade combo, but won’t someone think of the poor Teemo dummies?!
link: https://t.co/1xOLSGzDEG pic.twitter.com/T3EeEra8fV
— League of Legends: Wild Rift (@wildrift) October 8, 2020

Sejak dua hari lepas, Wild Rift menjalani fasa kedua untuk beta tertutup di mana lebih ramai pemain menerima jemputan untuk cuba selain menambah dua negara, Korea Selatan dan Jepun.
Bagi pemain yang sudah mencuba fasa pertama, akaun mereka di-reset dan segala pembelian Wild Cores akan menerima refund dengan bonus 20%.
Ikuti kami di Facebook, Twitter dan Instagram. Saksikan kami di YouTube.


League of Legends: Wild Rift mungkin masih dalam fasa beta tertutup tapi permainan mudah alih ini sudah menyertakan beberapa sokongan seperti peralihan bahasa dan audio.
Selain tetapan yang membolehkan anda menikmati permainan ini dalam Bahasa Melayu, ia juga menyokong audio suara dalam Bahasa Jepun dan Korea.
Di bahagian tetapan, anda boleh menukar audio ini tanpa perlu menukar kesemua menu dan antaramuka menggunakan text Korea dan Jepun.
Ini bermaksud champions dan announcer akan bercakap dalam dua bahasa itu.

Bagi penulis, sekali sekala dapat mendengar audio dalam bahasa selain bahasa Inggeris adalah satu pilihan yang menyeronokkan.
Audio alih suara ini juga berkualiti tinggi dan ada nilai profesionalisme dalam penyampaian mereka.
Wild Rift adalah permainan mudah alih genre Mobile Online Battle Arena (MOBA) yang juga versi mudah alih League of Legends dibangunkan daripada awal.
Ikuti kami di Facebook, Twitter dan Instagram. Saksikan kami di YouTube.


League of Legends: Wild Rift kini sedang meraih populariti di Asia Tenggara meskipun masih di dalam status beta. Mereka mempromosikan permainan peranti mudah alih ini di Youtube yang sering kali kita nampak ketika iklan video dipamerkan.
Terkini, mereka menambah lagi satu champion yang bernama Wukong untuk digunakan oleh semua pemain. Champion ini boleh didapatkan dengan menyelesaikan tugasan dari 25 Disember hingga 1 Januari 2021 saja.
Keputusan ini bagus untuk membawa masuk para pemain yang menunggu champion mereka dimasukkan di dalam permainan.
Wukong ini sesuai dimainkan di Baron Lane oleh kerana tahap survivality ia yang tinggi. Abiliti pasif beliau adalah Crushing Blows di mana setiap kali Wukong memukul musuh sebanyak 5 kali akan memberikan bonus damage.
Manakala, abiliti pertama beliau adalah Golden Staff yang membolehkan ia memukul musuh di jarah lebih jauh, abiliti kedua iaitu Warrior Trickster di mana Wukong akan mengklonkan diri dan dirinya yang sebenar akan hilang di dalam pandangan musuh selama 1.5 saat.
Selain itu, abiliti yang ketiga beliau ialah Nimbus Strike. Wukong akan merusuh ke arah musuh dengan dua klon, jika hanya terdapat satu musuh, maka kedua klon tersebut akan merusuh ke arah target yang ditetapkan.
Akhir sekali, ultimate abiliti beliau adalah Cyclone. Wukong akan memusingkan badan serta tongkatnya ke arah musuh. Musuh yang terkena abiliti tersebut akan dinaikkan ke udara. Klon juga akan turut melakukan abiliti ini apabila digunakan.
Champion Wukong ini mempunyai tahap damage yang tinggi di awal permainan. Jika ia digunakan dengan betul maka Wukong akan mendapat kelebihan di awal permainan seterusnya dapat membantu mengejar objektif permainan dengan lebih mudah.
Anda dah cuba pakai champion Wukong ni? Bagi pendapat korang tentang Monyet yang popular dalam lagenda China ni.


Akhirnya tiga champions League of Legends: Wild Rift iaitu Xin Zhao, Blitzcrank dan Vayne dikenakan nerf atau dilemahkan berikutan kadar kemenangan dan kadar dipilih sangat tinggi dalam perlawanan ranked.
Maklumat patch ini boleh ditemui di bawah dalam Bahasa Melayu. INI ADALAH MAKLUMAT ASAL DARIPADA LAMAN WEB WILD RIFT.

BLITZCRANK

Blitz sepatutnya perlu berharap pada tembakan cangkuknya untuk melakukan plays tetapi sekrang ini dia hanya perlu datang kepada anda tanpa melakukan tembakan cangkuk dan masih boleh solokill champion squishy anda.
STATISTIK ASAL
Nyawa: 690 → 650
Health Regen setiap tahap: 1.07 → 0.81
(ULT) STATIC FIELD
Damage: 250/375/500 → 200/325/450
Tempoh Silence: 1s → 0.5s

VAYNE

Vayne di Duo lane sangat bagus tetapi Vayne di Solo lane akan terasa sangat susah untuk dilawan. Kami akan membuatkan Vayne sedikit lemah dengan mengurangkan movespeed dia. (2) Silver Bolts juga akan diberi nerf kerana Vayne terlalu banyak kali melakukan true damage yang sangat susah untuk counterplay.
STATISTIK ASAL
Movement Speed: 330 → 325
(P) NIGHT HUNTER
Movement Speed bonus: [30 @ Tahap 1] → [15 @ Tahap 1] / [20 @ Tahap 5] / [30 @ Tahap 9]
(2) SILVER BOLTS
Damage: 50/70/90/110 → 30/50/70/90

XIN ZHAO

Topik asal daripada patch 1.0 adalah pick rate dan win rate Xin Zhao yang agak tinggi bagi kedua-duanya. Kombo penuh Xin Zhao adalah dengan melibas musuh sehingga terhapus dan rakan sepasukannya langsung tidak boleh menandingi kekuatannya jika dia melakukan ultimate. Kami akan memberikan nerf pada statistik paling penting bagi Xin Zhao, Attack Damage sementara membuatkan dia lebih squishy.
STATISTIK ASAL
Attack Damage: 70 → 64
Nyawa setiap tahap: 115 → 105
Armor setiap tahap: 4.3 → 3.9
Magic Resist: 38 → 30
(3) AUDACIOUS CHARGE
Jarak gunaan: 6 → 5.5
(ULT) CRESCENT GUARD
Cooldown: 80/70/60s → 100/85/70s
Sumber rujukan: Wild Rift


Dataminers menemukan dua champion baru akan hadir ke Wild Rift dalam kemaskini 3.4 iaitu Yone dan Vex.

Selain itu, bagi patch 3.3 kita sudah tahu Samira dan Sion akan dilancarkan secara rasmi manakala Kassadin sudahpun berada di live server dan sedia dimainkan.
Selain Yone dan Vex, Warwick dan Gwen juga punya potensi untuk hadir.

Bukti ini didapati apabila penggali data menemukan audio suara Yone manakala untuk Vex, mereka menemui imej skill miliknya dalam data permainan.
Namun, ini semua hanyalah ura-ura dan Riot Games belum lagi mengumumkan jika keempat-empat champions ini betul-betul akan didatangkan.
Sumber rujukan: Dexerto


Dalam Mobile Legends: Bang Bang, banyak hero yang mempunyai kebolehan untuk membunuh musuh dengan hanya satu kombo. Sebagai contoh, Eudora dan Lancelot yang sememangnya sangat menakutkan pada fasa awal hingga pertengahan perlawanan.
Kedua hero ini mempunyai kuasa yang susah untuk nak elak melainkan anda sememangnya mahir menjaga posisi dan tidak tertangkap.
Selain menggunakan item seperti Athena’s Shield dan Radiant Armor (untuk menahan magic damage), ada yang menggunakan Twilight Armor atau barang yang memberikan armor bagi menahan serangan fizikal.
Tapi bagaimana pula dengan pengguna marksman dan mage? Mereka sering menjadi mangsa kepada jungler seperti Lancelot, Hayabusa, Aulus dan lain-lain. Jadi pembelian item Wind of Nature dan Winter Truncheon sangatlah penting untuk kelangsungan hidup karakter anda.
Wind of Nature

Item ini sebenarnya sangat berguna untuk marksman. Buat pemain baru, anda pasti jarang menggunakan item ini.
Ia sebenarnya boleh memberikan kekebalan kepada serangan fizikal selama dua saat (jika anda marksman). Ini bermakna serangan dari hayabusa atau Lancelot tidak memberikan kerisauan lagi. Cooldown adalah 70 saat jadi gunakan dengan betul.
WON juga memberikan attack speed yang banyak dan juga lifesteal jadi ia adalah item yang sangat lengkap.
Pengganti kepada WON adalah Rose Gold Meteor yang memberi perisai apabila nyawa karakter anda sangat sedikit.
Winter Truncheon

Bagi Mage pula, anda boleh membeli Winter Truncheon untuk mengelakkan serangan seperti Wan-Wan, jungler mahupun dari mage lain seperti Vale atau Kagura.
Winter Truncheon membuatkan anda kebal dari segala serangan dan debuff selama dua saat. Ia memberikan 400 nyawa, 60 magic power dan 25 ketahanan fizikal.
Item ini sesuai dibeli pada akhir perlawanan sebagai ganti kepada Immortality. Beli Blood Wings untuk tambahan perisai pada minit akhir perlawanan dan juga nyawa serta magic damage yang tinggi.


Selepas pelancaran kemaskini Windows 11 baru-baru ini, ramai pengguna menyertai Windows Insider Program untuk mencuba perisian tersebut. Walaubagaimanapun, pemain permainan video ada sesuatu untuk diadukan.
Petikan di Reddit, beberapa pemain menyatakan mereka telah disekat daripada permainan yang diselenggara perisian anti-cheat BattlEye, selepas menaiktaraf ke Windows 11. Permainan-permainan tersebut termasuklah Call of Duty, PUBG, Rainbow 6 Siege dan banyak lagi. Kemungkinan, perinsian anti-cheat tersebut gagal untuk mengenalpasti sistem operasi tersebut dan ditanda sebagai cheat.
Buat masa sekarang, isu tersebut dikatakan sudah diselesaikan. PUBG Corp mengumumkan di Reddit bahawa mereka sudah membetulkan isu tersebut. Manakala, pemain Call of Duty kemudiannya menyatakan kemungkinan sistem operasi tersebut bukan menjadi punca mereka disekat.
Apa-apa pun, sepatutnya tidak menjadi masalah untuk pemain permainan untuk menaiktaraf sistem operasi ke Windows 11, tetapi buat mereka yang masih ragu-ragu, adalah lebih baik untuk menunggu versi rasmi dilancarkan.


Wise adalah salah seorang pemain jungler terbaik di dunia dan pernah dipuji oleh MobaZane dari BTK. Namun, sehebat-hebat seseorang pasti ada sesuatu yang akan dibimbanginya. Bagi Wise, perkara yang dibimbanginya adalah kehadiran Hadji di Blacklist International.
Menurut sebuah video bertajuk Turning Point di saluran YouTube rasmi Blacklist International, Bon Chan mendedahkan bahawa semangat dan keyakinan Wise mungkin terjejas, memandangkan Hadji juga seorang Jungler yang luar biasa.
Wise Tergugat
“Ini tidak didedahkan kepada umum tetapi saya memberitahu Radacars sebelum Musim 8 bermula bahawa ‘akan ada pemain, satu atau dua daripada mereka yang mungkin fikir Hadji patut menjadi seorang jungler,” kata Tryke Gutierrez, pengasas Blacklist International.
Wise pula sebenarnya tergugat dengan kehadiran Hadji di pasukan itu. Dia merasakan bahawa Hadji mungkin akan menggantikan tempatnya saebagai jungler pasukan itu.
“Itu yang saya fikirkan sebelum ini. Masalah saya ketika itu ialah keyakinan saya, saya rasa seperti kekurangan itu sebelum ini,” kata Wise.
Namun, kebimbangan Wise juga bertambah teruk apabila rakan rapatnya Johnmar Villaluna atau lebih dikenali sebagai OhMyV33nus bersetuju membawa Hadji ke pasukan itu. Walaupun ragu-ragu, Wise mempercayai V33 dan mengikuti keputusan pasukan untuk menerima Hadji ke dalam barisan mereka.
Untuk meyakinkan Wise, Tryke mengadakan perbincangan dengan pengurus pasukan Blacklist International, Radacars, bahawa pasukan itu harus memahami bahawa Wise adalah pemain jungler utama dan tidak akan diganti.
Keyakinan Bertambah
Kebimbangan Wise kian berkurang dan keserasian pasukan berkembang semakin lama mereka bermain bersama. Dia juga menyatakan bahawa dia dan Hadji sudah menjadi rapat.
“Saya tak sangka sangat rapat dengan Hadji. Saya cuma nak kongsi, Hadji adalah seluruh MPL saya. Ia seperti, saya tidak nampak sikap buruk, apabila anda melihat dia, anda berasa gembira,” katanya.
Wise dan V33
Menjelang akhir temu bual, Tryke bertanya pendapat Wise tentang rakan sepasukannya, V33. Wise meluahkan perasaan kepada rakan sepasukannya, OhMyV33nus.
Dia berkata bahawa dia mempunyai perasaan terhadap V33 dan kenyataan ini mengejutkan peminat V33Wise seluruh dunia.

JWU 89k tweets about Wise? 😱 https://t.co/YEeltrGNnD
— Tryke Gutierrez (@trykegutierrez) February 14, 2022

Sumber rujukan: Turning Point


Menerusi sebuah hantaran Instagram revivaltvid, Wise menyatakan bahawa pada MPL musim hadapan dia dan Venus akan kembali berehat.

View this post on Instagram

A post shared by RevivaLTV – Esports Indonesia (@revivaltvid)

“Kevier akan menjadi jungler pada musim ke-10, saya dan Venus akan kembali berehat,” katanya.
Duo maut ini berjaya membawa negara Filipina dalam meraih pingat emas untuk acara Mobile Legends di kejohanan sukan SEA baru-baru ini.
Meskipun mereka berdua tidak bermain di MPL PH musim ke-9, tetapi prestasi mereka cukup cemerlang semasa di kejohanan itu.
Sudah terang lagi bersuluh, keserasian di antara mereka berdua memang tidak dapat ditandingi buat ketika ini.
Adakah benar Wise dan OhMyV33nus tidak akan bermain pada MPL musim hadapan sekaligus akan terlepas dari kejohanan berprestij M4? Sama-sama kita nantikan.
Foto: Instagram Wise


Menerusi sebuah hantaran Instagram spin_esports, bekas pemain profesional Mobile Legends RRQ, Mohd Zulkifli Hj Mohd Zulkifli atau lebih dikenali sebagai Wizzking, menyatakan bahawa dia ingin menjadi pemain profesional untuk permainan mudah alih League Of Legends: Wild Rift.

View this post on Instagram

A post shared by SPIN – Esports (@spin_esports)

“Jika saya ditawarkan untuk bermain dalam pasukan profesional Wild Rift, saya memang mahu. Apatah lagi ditawarkan dari pasukan luar negara,” katanya.
Baru-baru ini, Wizzking baru sahaja memenangi kejohanan 515 All Star 2022.
Pasukan NEVERWIN berjaya mendapatkan kejuaraan untuk kejohanan itu sekaligus membawa pulang hadiah utama yang berupa wang tunai sebanyak RM109,000.
Sekarang ini, Wizzking sedang giat melakukan penstriman Wild Rift di akaun Youtubenya.
Adakah benar Wizzking akan memasuki arena kompetitif Wild Rift sebagai seorang pemain profesional? Sama-sama kita nantikan.
Foto: Instagram Wizzking


Permainan video seakan Diablo 3, Wolcen: Lords of Mayhem akhirnya sedia dimainkan sepenuhnya di PC menerusi Steam dalam mod multi-pemain ataupun solo.
Wolcen yang juga Action Role-Playing Game (ARPG) sudah empat tahun meninggalkan akses awal. Biarpun begitu, pembangun, Wolcen Studio mengatakan pembangunan Wolcen tidak akan berakhir di sini.
“Kami ingin terus memberi sokongan buat masa yang lama. Kami dah ada pelan untuk kandungan dan ciri baru.
“Kami akan terus mendengar maklum balas untuk menaik taraf permainan ini,” kata Wolcen Studio dalam satu kenyataan.

Di dalam Lords of Mayhem, anda mengawal satu daripada tiga survivors dalam dunia penuh kejahatan. Sepanjang kisah ini diceritakan, anda bersama kawan karib sejak kecil iaitu Valeria dan Edric akan mengenal siapa kawan dan siapa lawan. Anda akan menemui musuh jahat, menjadi lebih kuat dan menemui banyak loot di sepanjang kembara mencabar ini.
Wolcen: Lords of Mayhem kini boleh didapatkan dengan harga RM65 manakala bundle yang didatangkan dengan soundtrack boleh didapati dengan potongan 10% (RM83.70).
Ketika mula dilancarkan, permainan video ini menghadapi server issues kerana tidak bersedia menangani 62,000 pemain yang sedang aktif. Sebelum ini, hanya 1,934 pemain aktif dicatatkan.
Sumber: Gamespot
Ikuti kami di Facebook dan Instagram.
Saksikan kami di YouTube.


Kolaborasi bersama DC bermakna Garena Arena of Valor akan menampilkan karakter dari siri komik itu ke dalam permainan mudah alih mereka.

Selepas Joker, Batman dan Superman, kali ini giliran Wonder Woman pula sebagai karakter keempat dalam Valiant Server yang merangkumi Malaysia, Singapura dan Filipina dalam Garena AOV.
Bagi pelancaran Wonder Woman pada 29 Julai ini, akan terdapat kempen satu minggu yang panjang dinamakan QuestMania dari 26 Julai hingga 1 Ogos 2018. Pemain berpeluang memenangi karakter Wonder Woman secara percuma dengan mengumpul 8 Treasure Icons.
Bundle dan hero Wonder Woman juga akan menerima diskaun dari 29 Julai hingga 4 Ogos. Selain itu, juga terdapat Ember Zephys skin pada 29 Julai. Garena AOV boleh dimuat turun di Android dan iOS mulai sekarang.


Adakah korang bersedia untuk masuk ke World of Dragon Nest?

Pembangun asal, Eyedentity kembali untuk membawakan game PC MMORPG popular ini dalam versi mobile. World of Dragon Nest ialah adaptasi penuh Dragon Nest di PC oleh pasukan pembangun yang sama.
Diterbitkan oleh Nexon Thailand, syarikat ini mengumumkan Closed Beta Test (CBT) yang bakal berlangsung pada 1 hingga 7 Ogos 2019 dan pendaftaran telah dibuka sekarang khas untuk pengguna Android sahaja.

Ujian CBT dilakukan bagi menguji kestabilan server dan mendapatkan maklumbalas daripada pemain untuk kandungan permainan. Data dan cadangan oleh pemain akan digunakan bagi mempertingkatkan game mobile menjelang pelancaran rasmi.
Pendaftaran ini hanya terbuka untuk 30,000 akaun sahaja untuk semua negara termasuk Malaysia, Singapure, Indonesia, Filipina dan Thailand. Jadi, siapa cepat, dia dapat. Daftar sekarang di sini.
Penyertaan CBT akan dibuka pada 24 sehingga 30 Julai 2019 manakala CBT bakal bermula pada 1 sehingga 7 Ogos 2019 (PvP dan sistem Cash Shop akan tersedia pada 6 sehingga 7 Ogos).
Inilah cara untuk daftar CBT:

Daftar melalui laman rasmi (semua peserta CBT perlu mendaftarkan diri untuk bermain game ini)
Muat turun game di laman wod.nexon.com bermula pada 1 Ogos (klik Download from Google Play)

Nota: Semua data pemain akan hilang sebaik sahaja CBT selesai.
Untuk maklumat lanjut tentang World of Dragon Nest, korang boleh ikuti laman Facebook rasmi.
Untuk berita lanjut mengenai gaming dan e-sukan, ikuti kami di Facebook dan Instagram.
Saksikan kami di YouTube.


World of Tanks akan menerima update paling besar tahun depan, memfokuskan kepada soundtrack dan perubahan grafik. Selama 7 tahun membawa masuk sehingga jutaan pemain, kemaskini ini adalah satu penghargaan kepada komuniti.
Menurut laporan daripada Gameinformer, update ini akan hadir pada Mac 2018 dan dipanggil sebagai 1.0. Ia termasuklah enjin grafik baru dan update HD untuk peta dan audio yang dipertingkatkan kualitinya.
25 peta dalam permainan itu juga akan diubah kualitinya menyamai gambaran muka bumi yang sebenar sekali gus membawakan sesi permainan lebih lancar dan responsif.
Update ini pastinya akan mengubah perspektif permain terhadap game ini, satu kemaskini yang sangat dinantikan selama ini. Pemain boleh expect untuk bermain dengan game engine baru yang dinaik taraf berbanding sebelum ini.
World of Tanks dilancarkan di PlayStation 4, PC dan Xbox One.


Untuk minggu ini, Epic Games Store (EGS) menawarkan tiga permainan video percuma buat pemain PC. Antaranya ialah World War Z, sebuah permainan video zombi multi-pemain. Dua lagi judul percuma adalah Figment dan Tormentor x Punisher.
Ketiga-tiga judul tersebut boleh dimuat turun sekarang dan tawaran ini akan berakhir pada 2 April 2020. Anda hanya perlu muat turun aplikasi EGS di komputer anda dan mendaftarkan sebuah akaun EGS.

Cara permainan World War Z tidak jauh beza dengan Left 4 Dead. Anda akan bermain bersama-sama tiga orang rakan untuk membunuh zombi dan mencapai tempat yang selamat.
Satu perbezaan besar antara kedua-dua permainan video tersebut ialah Left 4 Dead dimain secara first person manakala World War Z dimain secara third person.
Pada waktu ini, EGS juga menawarkan percubaan percuma untuk Ghost Recon Breakpoint sehingga 30 Mac 2020.
Ikuti kami di Facebook dan Instagram.
Saksikan kami di YouTube.


Banyak spekulasi melanda dunia League of Legends apabila ramai tertanya-tanya sama ada kejohanan dunia permainan video itu iaitu Worlds 2020 akan diadakan secara dalam talian atau offline.
Persoalan itu terjawab apabila Riot Games mengumumkan Shanghai, China akan hoskan kejohanan tersebut secara dalam talian.
Keputusan ini dibuat bagi mengelakkan wabak berkenaan membahayakan kesihatan pemain-pemain dan juga kakitangan yang bekerja nanti. Sebagai ganti kerana tidak dapat menganjurkannya di banyak lokasi, Riot akan mengembalikan Worlds juga di China pada tahun depan.
Dalam perkembangan lain, Riot akan menunda Worlds 2022 di Amerika Utara kerana Amerika masih lagi bertarung dengan wabak COVID-19.
Pada mulanya, China umum pembatalan kepada semua acara sukan sepanjang baki tahun ini namun kerana Worlds 2020 diadakan dalam talian, Riot pastinya dapat mematuhi garis panduan dari kerajaan China untuk penganjuran kejohanan e-sukan tersebut.


Arena profesional Riot Games mencatat rekod baharu bagi 2021 selepas kejohanan dunia bagi League of Legends.
Worlds Championship berjaya mencatatkan waktu tontonan tertinggi melebihi 1 billion jam.

Waktu tontonan itu merangkumi 121 perlawanan yang disiar secara langsung melalui 34 buah pelantar penstriman.
Esports Chart mencatatkan, perlawanan akhir Worlds 2021, perlawanan T1 menentang DWG KIA dan DWG KIA menentang MAD Lions antara yang menyumbang kepada rekod itu.
Bahkan, di China sahaja perlawanan antara DWG KIA menentang EDward Gaming di pusingan akhir mencapai jumlah penonton seramai 73 juta.
Kejohanan Worlds tahun ini yang sepatutnya diadakan di China dipindahkan ke Iceland akibat penularan Covid dan sekatan kemasukan.
Worlds 2022 sebelum ini didedahkan oleh Riot, akan dianjurkan di beberapa bandar di Amerika Utara.
Sumber: Dot Esports.


Team17 telah mengumumkan permainan video Worms terbaru mereka iaitu Worms Rumble. Ia akan dilancarkan di PC melalui Steam, PlayStation 4 (PS4), dan PlayStation 5 (PS5) pada penghujung tahun ini.
Ini merupakan judul Worms pertama yang menggunakan real-time combat dan bukan turn-based combat. Ia juga akan mengandungi mod permainan baharu yang tidak pernah muncul dalam judul-judul Worms sebelum ini seperti Battle Royale dan Last Worm Standing.

Permainan multi-pemain Worms Rumble boleh memuatkan sehingga 32 pemain dan ia juga membenarkan permainan rentas platfrom antara PC dan konsol. Seperti kebanyakan permainan multi-pemain, anda boleh mendapatkan pelbagai skin untuk watak Worm anda.
Untuk maklumat lanjut mengenai permainan video ini, anda boleh melayari laman web rasmi Team17.
Ikuti kami di Facebook dan Instagram.
Saksikan kami di YouTube.


2K Games telah mengumumkan bahawa permainan video gusti mereka yang seterusnya iaitu WWE 2K Battlegrounds akan dilancarkan di PC (Steam), PlayStation 4 (PS4), Nintendo Switch, dan Xbox One pada 18 September tahun ini.
Tarikh pelancaran tersebut didedahkan melalui trailer terbaru WWE 2K Battlegrounds yang menunjukkan permainannya. Ia juga mempertunjukkan ahli-ahli gusti terkenal seperti Daniel Bryan, Roman Reigns, dan ramai lagi.

Jika anda berminat untuk pra-tempah judul atau sekadar hanya ingin tahu lebih lanjut mengenainya, anda boleh melayari laman web rasminya di sini.


Team Caracal adalah salah satu pasukan yang berjaya mendapat tempat keempat di Liga Profesional Mobile Legends musim ke-9.
Namun begitu, mereka tidak menemui rentak mereka di musim ke-10 dengan kehadiran barisan pemain baru.
Mereka menduduki tempat tercorot di kumpulan B dan hampir disingkirkan dari bermain di peringkat playoff.

View this post on Instagram

A post shared by Karaku Caracal (@team_caracal)

Kini, selepas mengumumkan jungler dan midlaner mereka iaitu Ken Meow dan Badboyy Meow keluar dari pasukan. Mereka membawa masuk Maima dan juga Wynn untuk melengkapkan pasukan mereka.
Maima dipinjam dari pasukan Geek Fam manakala Wynn diambil oleh kerana statusnya sebagai agen bebas.
Adakah kemasukan Wynn dan juga Maima akan mengubah nasib Team Caracal kali ini dan layak ke playoff? Kita bakal saksikan.


Microsoft telah mengumumkan acara pembentangan Xbox Games Showcase akan berlangsung pada 24 Julai pada waktu 12AM. Acara tersebut akan mempertunjukkan permainan video yang akan dilancarkan di platform mereka iaitu konsol Xbox dan PC.
Bagi mereka yang berminat dengan permainan video yang akan dilancarkan di konsol Xbox Series X, pastikan anda tidak terlepas untuk menonton pembentangan ini. Penulis yakin pelbagai permainan video Xbox One dan PC juga akan dipertunjukkan.
Anda boleh menonton livestream Xbox Games Showcase di YouTube, Facebook, Twitch, dan Twitter.
Ikuti kami di Facebook dan Instagram.
Saksikan kami di YouTube.


Alangkah indahnya dunia jikalau kita dapat bermain game merentas ke semua platform game.
Antara sebab utama cross-play sangat digemari ramai pemain adalah pemain boleh berinteraksi lebih ramai pemain dari platform berbeza untuk satu game dalam masa yang sama. Lebih-lebih lagi, pemain tidak perlu berbelanja untuk game yang sama untuk platform berlainan.
Cross-play atau nama lain, cross-platform merupakan satu kaedah yang membenarkan pemain untuk bermain sesebuah game online dengan menggunakan platform game yang berlainan secara serentak. Kaedah cross-play ini diperkenalkan sejak semakin banyak game sekarang dilancarkan dengan ciri multiplayer seperti Overwatch, PUBG, Fortnite dan sebagainya.
Sejak Fortnite diumumkan untuk Nintendo Switch pada persidangan E3 2018, banyak pemain mengadu mereka tidak boleh mengakses akaun mereka di Switch. Apabila disiasat, rupa-rupanya Sony tidak mahu berkongsi pemain konsol mereka kepada pesaing-pesaing mereka.
Kalau korang teringin nak main Fortnite di Switch tetapi korang secara asalnya main untuk PS4, minta maaf. Login Failed.
Pemain yang bermain Fortnite menggunakan PS4 hanya boleh bermain di PC sahaja tetapi tidak boleh main Fortnite di Switch. Pengguna Xbox One tiada masalah limitasi lalu mereka boleh bermain Fortnite di Switch.
Ini mendatangkan kemarahan ramai pemain dan ramai tidak berpuas hati dengan keputusan Sony tidak menerapkan cross-play. Pemain menyuarakan kekecewaan mereka ke laman-laman sosial kerana mereka dihalang untuk menggunakan akaun sama di Switch dan memanggil syarikat Jepun sebagai “anti-pengguna” atau tidak mesra pengguna.
Malah, selang beberapa minggu semasa kontroversi ini masih hangat lagi diperkatakan, Xbox dan Nintendo mengeluarkan satu video  menampilkan permainan cross-play untuk konsol Xbox One dan Nintendo Switch bagi game sandbox building Minecraft sebagai satu tindak balas halus kepada Sony.

Bagi syarikat yang membina konsol PlayStation, Sony hanya beri respons tin kosong tanpa menyentuh hal sebenar. Memetik laporan BBC, Sony berkata mereka berjaya membina satu komuniti khas bagi pengguna PlayStation (melalui servis online PlayStation Network) iaitu membabitkan seramai 80 juta pemain aktif untuk main Fortnite dan game-game online lain.
Lebih memeranjatkan lagi, CEO Sony Kenichiro Yoshida mengeluarkan satu kenyataan berat sebelah tentang isu kontroversi ini. Apabila ditanyakan lebih lanjut tentang cross-play, Yoshida berkata dengan gamesindustry.biz, “Bagi pendapat saya, PlayStation adalah tempat terbaik untuk bermain game terutamanya Fortnite. Saya percaya pengguna PlayStation 4 mendapat pengalaman gaming terbaik.
“Sebelum ini, kami juga telah memberi laluan kepada beberapa game lain untuk cross-play bersama PC dan lain-lain. Oleh itu, kami yang akan beri kata putus bagi apa yang terbaik untuk pengalaman pengguna kami. Inilah pemikiran kami untuk cross-play.”

Tindakan Sony menolak keras elemen cross-play adalah kemungkinan besar untuk mempertahankan jutaan pengguna tetap PlayStation dan sekaligus memberikan kelebihan besar kepada Sony. Kelebihan besar ini berguna bagi Sony dari segi bisnes tetapi bukan untuk kebebasan pengguna.
Naib presiden korporat Xbox, Mike Ybarra membalas kenyataan Sony melalui laman Twitter beliau. Ybarra menegaskan, “(Sony) masih lagi tidak mendengar rintihan pemain. Semua game sepatutnya ada cross-play dan memberikan progression sesuai bergantung kepada pilihan pemain.”
Tetapi komen Ybarra seterusnya yang menusuk kalbu. Beliau berkata, “Gaming ini sangat meluas. Kalau kamu hanya memberi kegembiraan untuk segelintir audiens sahaja, maka kamu banyak ketinggalan dalam banyak, banyak perkara.” Ouch.

Berbeza dengan Sony, dua syarikat gaming gergasi, Xbox dan Nintendo sudah lama menyokong elemen cross-play dan mewujudkan atmosfera cross-play dalam game online seperti game gabungan racing dan bola sepak, Rocket League.
Baru-baru ini, pengarah Bethesda Game Studios, Todd Howard merancang untuk meletakkan sokongan cross-play untuk game terbaru mereka yang sepenuhnya online berjudul Fallout 76. Oleh kerana keputusan Sony berdegil tidak membenarkan cross-play di PlayStation, Howard terpaksa gugurkan elemen cross-play untuk Fallout 76.
Tanpa ciri cross-play penuh dan fleksibel yang merangkumi segala jenis konsol dan peranti, hal ini bukan sahaja menghalang kebebesan pemain, malah menyukarkan game developer yang terpaksa bekerja keras untuk melalui proses memakan masa bagi menyediakan game sama untuk pelbagai platform.


Sebagai sebahagian daripada pengembangan Xbox PC Game Pass di Asia Tenggara, Microsoft telah mengumumkan bahawa Malaysia akan menjadi negara seterusnya untuk mendapatkan perkhidmatan tersebut.
Negara-negara jiran seperti Indonesia, Thailand, Vietnam, dan Filipina, juga bakal mendapat perkhidmatan itu.
Orang di Malaysia boleh mencuba perkhidmatan itu dengan mendaftar di aplikasi Xbox Insider.
Bayaran yang akan dikenakan adalah sebanyak RM15 sebulan untuk perkhidmatan tersebut.
Untuk melakukan ini, anda boleh menggunakan perkhidmatan Xbox Insider, yang boleh didapati di Microsoft Store pada Windows 10 atau Windows 11.
PC Game Pass menawarkan permainan video seperti Minecraft, Forza Horizon 5, Age of Empires IV, Sea of Thieves dan Microsoft Flight Simulator.
Permainan video Xbox Game Studios yang baharu seperti Halo Infinite juga akan tersedia pada hari pertama dilancarkan, bersama-sama dengan permainan terkenal seperti Fallout dan The Elder Scrolls daripada Bethesda Softworks.
EA Play juga turut disertakan di dalam perkhidmatan itu, dengan menampilkan beberapa francais terbesar dunia termasuk FIFA, Battlefield, The Sims dan Mass Effect.
Sebaik sahaja tahun ini berakhir, Microsoft akan mengumumkan dengan lebih lanjut mengenai PC Game Pass untuk Malaysia.
Walau bagaimanapun, tarikh yang tepat masih belum lagi diketahui.
Rujukan: Lowyat


Xbox bakal mengeluarkan alat kawalan baru khas untuk pengguna Android, iOS dan iPad.
Syarikat itu bekerjasama dengan Designed for Xbox untuk membawa idea ini.
Alat kawalan yang dikeluarkan bakal mempunyai kelebihan yang sesuai untuk semua kehendak para gamer.
Designed for Xbox adalah satu syarikat perkongsian Xbox yang mengeluarkan pelbagai jenis aksesori permainan video.
Gamevice Flex juga boleh digunakan walaupun telefon anda mempunyai casing.

Alat kawalan seterusnya adalah Turtle Beach Recon Cloud Hybrid yang direka khas untuk kedua-dua peranti mudah alih dan konsol.
Bagi pemain yang mahukan pengalaman lebih boleh menggunakan RiotPOR Cloud Gaming Controller sesuai untuk iPad.
Yang terakhir adalah GameSir X2 Pro Mobile Gaming yang khas untuk peranti Android.


Dalam rancangan bual bicara The Project NZ, Gabe Newell menyatakan bahawa beliau menganggap Xbox Series X pilihan yang lebih baik berbanding PlayStation 5 (PS5).
Pengasas Bersama dan Presiden Valve itu menegaskan bahawa ia merupakan pendapat peribadi beliau kerana syarikatnya tidak melaburkan apa-apa dalam persaingan antara dua konsol generasi seterusnya tersebut.

Beliau berkata “Saya tidak mempunyai apa-apa kepentingan dalam persaingan itu dan sememangnya kami banyak melakukan kerja pembangunan dengan menggunakan PC tetapi antara kedua-duanya saya memang akan memilih Xbox.”
Gabe dijemput menjadi tetamu rancangan televisyen New Zealand itu untuk bercakap tentang acara muzik percuma “We Love Aotearoa” yang beliau anjurkan di Auckland.
Acara tersebut diadakan sebagai tanda penghargaan terhadap penduduk dan kerajaan New Zealand yang memberi layanan baik semasa beliau dan rakan-rakan menetap di negara itu selama lima bulan selepas penyebaran pandemik COVID-19.
Ikuti kami di Facebook dan Instagram.
Saksikan kami di YouTube.


Siri permainan video XCOM terkenal dengan cara permainan taktikal turn-based yang sangat mengasyikkan. Sebuah judul baru dari siri tersebut baru sahaja diumumkan dan ia akan tiba pada minggu depan.
2K Games (penerbit) telah mengumumkan XCOM: Chimera Squad yang akan dilancarkan di PC melalui Steam pada 24 April 2020. Menurut Firaxis (pembangun), ia bukan sebuah sekuel mahupun penambahan kepada XCOM 2 tetapi projek baharu yang digunakan untuk terokai cara permainan dan teknik penceritaan baharu.

Dalam XCOM: Chimera Squad, anda akan mengawal sekumpulan pihak penguatkuasa khas yang mempunyai ahli manusia dan juga makhluk asing. Tugasan anda adalah untuk memastikan keamanan di City 13 dikekalkan.
City 13 merupakan sebuah bandar di mana manusia dan makhluk asing hidup secara bersama dengan harmoni. Tetapi, keamanan ini sentiasa terancam kerana ada banyak pihak yang mahu memusnahkan keharmonian di bandar tersebut.
Cara permainan asas judul ini masih sama dengan judul-judul XCOM sebelumnya tetapi terdapat beberapa penambahan baharu yang menarik. Antaranya ialah fasa breach di mana anda akan posisikan ahli-ahli skuad sebelum menceroboh bangunan yang digunakan oleh pihak musuh.
Pada waktu ini, 2K Games dan Firaxis tidak menyatakan hasrat untuk mengeluarkan XCOM: Chimera Squad untuk konsol dan platform lain selain PC. Anda boleh pra-tempah judul ini di Steam pada harga tawaran istimewa RM29.50. Harga asal ialah RM59. Tawaran ini akan berakhir pada 2 Mei 2020.
Ikuti kami di Facebook dan Instagram.
Saksikan kami di YouTube.


Xiao8 dan pasukan PSG.LGD dituduh bertaruh dan melakukan match fixing di pentas dunia apabila media sosial banyak menyatakan sesuatu yang tidak kena mengenai perlawanan akhir The International (TI) 10.
Pasukan Spirit memenangi TI10 dengan pertunjukan yang penuh hebat dalam kelas tersendiri.
PSG.LGD pula adalah pasukan pilihan peminat untuk memenangi TI10.
Mereka tidak pernah kalah dari bermula peringkat pasukan sehingga acara utama dan di perlawanan akhir sahaja satu-satunya perlawanan yang mereka tewas.
Ramai komuniti Dota 2 memberitahu kekalahan PSG.LGD adalah disebabkan mereka tidak ban Magnus yang menjadi hero menghantui semua pasukan di TI10.
Namun, bekas isteri Xiao8 pula mengeluarkan satu ciapan mengatakan PSG.LGD cuba untuk match fixing.

Namun tuduhan yang dilakukan ini tidak memberi apa-apa makna kerana tiada cara untuk mengetaui screenshot ini adalah betul atau tidak.
Berkenaan pertaruhan ini, Zhao “XinQ” Zixing dan Zhang “faith_bian” Ruida sudah membuat kenyataan di Weibo bahawa keputusan yang dibuat mereka adalah bersama-sama semasa drafting.
Dalam permainan terakhir Magomed “Collapse” Khalilov mendapat Magnus dan terus mendominasi seluruh perlawanan dan menjadi antara punca terbesar kekalahan PSG.LGD.
Namun, PSG.LGD memberitahu sebab mereka kalah adalah kurang agresif semasa early game dan satu tower dive yang memberi kelebihan besar kepada Team Spirit.


Kalau dulu, kita biasa berhabis duit untuk dapatkan PC canggih dan konsol tapi sekarang ada antara kita yang suka main game di telefon pintar saja. Gaming phone adalah peranti mudah alih yang sangat dinanti-nanti oleh gamers.

Hari ini, Black Shark 2 dengan kerjasama Xiaomi dilancarkan dengan harga RM2,499 untuk 8GB RAM/128 GB dan RM2,999 untuk 12GB RAM/256 GB untuk pasaran Malaysia. Terdapat dua warna diperkenalkan iaitu Shadow Black dan Frozen Silver.
Ia turut dibawakan oleh Intelligent Earnings Sdn. Bhd selaku rakan pemasaran dan jualan eksklusif untuk Black Shark di Malaysia.
Kelebihan Black Shark 2 ialah sistem penyejukan cecair pelbagai lapisan untuk kelancaran sesi permainan serta pengecasan laju iaitu sebanyak 15% apabila pengguna bermain PUBG Mobile ketika sedang caj peranti gaming ini. Dengan ketahanan bateri pada kapasiti 4,000 mAh, korang boleh main game sehingga 5 jam dan dikatakan ia 60% lebih tahan lama daripada peranti lain. Selain itu, ia juga menggunakan cip pemprosesan Snapdragon 855.

Dari segi paparan, ia hadir dengan panel AMOLED seluas 6.39 inci dengan teknologi DC- light dimmer sekali gus tak merosakkan mata. Paparan TrueView ini turut digabungkan dengan teknologi HDR. Bagi audio pula, ia adalah 25% lebih kuat berbanding telefon pintar lain dan dilengkapi 3 mikrofon bagi melancarkan audio dalam permainan terutama ketika korang bercakap bersama kawan-kawan masa in-game.
Shark Space pula membuang segala memori di background dan korang boleh mengakses mod berbeza iaitu Game Dock yang boleh diakses secara terus ketika sedang bermain game, Game Studio dan Ludicrous Mode untuk kelancaran permainan ke tahap maksimum.
Lebih menarik lagi, pengalaman bermain game terasa lebih menarik dengan getaran berbeza mengikut persekitaran. Terasa seperti bermain dalam 4D! Yang paling best, korang boleh sambungkan kabel HDMI ke mana-mana skrin, sebagai contohnya TV untuk tayangkan skrin permainan ke TV tersebut.
Seperti juga peranti gaming lain, ia hadir dengan logo warna RGB untuk pengalaman bermain lebih baik dan boleh diubah mengikut cita rasa korang sendiri.
Kali ini, korang boleh dapatkan baucar RM100 di Shopee berserta Fujitsu headphone E210BT percuma (bernilai RM399) untuk 200 pembeli terawal. Klik LINK ini untuk mendapatkannya. Korang juga boleh dapatkannya di Lazada.


Xiaomi hari ini mengumumkan peranti terbaru mereka, Mi 9T dengan 48 megapiksel AI triple camera!
Menariknya, kamera ini mempunyai lensa resolusi ultra-tinggi 48MP, lensa ultra-wide 13MP dengan 124.8 field of view, 8MP lensa telephoto dengan keupayaan 2x zoom dan juga 20MP kamera swafoto yang boleh pop-up bagi yang bergemar untuk selfie bersama kawan-kawan. Boleh tahan sehingga 300,000 kali!

Lebih menarik, ia juga mempunyai skrin penuh tanpa notch 6.39 inci paparan AMOLED HD Penuh dan menggunakan teknologi nano-holografik serta kombinasi bersama 3D glass dan kerangka yang nipis untuk pengalaman memegang peranti dengan lebih selesa. Cantik!

Peranti ini juga hadir dengan bateri tahan lama, 4,000 mAh yang menyokong pengecasan pantas 18W. Walaupun tiada kad SD disertakan, ia mempunyai pemgimbasan cap jari di dalam skrin dan juga 3.5 mm headphone jack. Ia juga mempunyai cip pemprosesan Snapdragon 730.
9T juga hadir dengan Sunlight mode 2.0 dan Reading Mode 2.0 untuk paparan lebih jelas di bawah cahaya matahari dan ketika membaca atau browse laman web.
Bagi versi 6GB RAM + 64GB, ia akan dijual dengan harga RM1,199 manakala versi 6GB RAM + 128GB, ia dijual dengan harga RM1,399.
Pra tempah di Lazada bermula hari ini hingga 24 Jun ini dengan harga RM1,099 bagi versi 6GB RAM + 64GB dan dapatkan peranti ini lebih murah yang mana flash sale akan dimulakan pada 25 Jun bermula 10 pagi di Lazada.
Ia didatangkan dengan tiga warna iaitu Glacier Blue, Flame Red, Carbon Black.


Bermain permainan dan menonton video yang lama kadang-kala mengakibatkan telefon jadi cepat panas dan mengurangkan prestasi peranti itu sendiri. Lama-kelamaan kemungkinan jangka hayat telefon pintar anda juga akan berkurangan.
Berbanding teknologi sistem penyejukan yang semakin canggih dan efisyen bagi komputer dan laptop, sistem penyejukan di telefon pintar masih agak perlahan dan kurang diimplementasi oleh kebanyakan pengeluar.

Black Shark kali ini melancarkan alat penyejuk terbaru telefon pintar terbaru mereka iaitu Black Shark Magnetic Cooler.
Alat penyejuk ini menggunakan 112 sirip pemindah haba, kipas berkelajuan tinggi 7200RPM dan reka bentuk pemindah haba yang terbukti berkesan. Dengan gabungan komponen ini, ia dapat mengurang kan suhu telefon pintar sehingga 23 darjah Celsius.

Alat penyejuk ini disertakan satu pelekat magnetik pengalir haba yang perlu ditampal di belakang telefon pintar, sebelum memasang Black Shark Magnetic Cooler. Di mana pelekat magnetik itu akan bertindak sebagai heatsink, untuk meningkatkan lagi pengaliran haba, bebanding menggunakan klip.
Black Shark Magnetic Cooler ini sesuai untuk digunakan pada hampir semua model telefon pintar termasuk iPhone 12 dan telefon pintar Android yang terbaru.
Black Shark Magnetic Cooler akan dijual pada harga RM219, dan  boleh didapatkan di kedai-kedai atas talian rasmi Black Shark di Shopee dan Lazada.


RRQ Hoshi baru sahaja mendedahkan barisan pemain baru mereka sebelum ini. Xin dan Liam tidak kelihatan di dalam senarai itu.
Sebelum ini, Xin sempat bermain di MPL ID musim kelapan dan turut serta di MPLI dan juga Kejohanan Dunia M3.

View this post on Instagram

A post shared by Team RRQ (@teamrrq)

Menurut perkongsian dari sebuah hantaran Team RRQ, Xin dan Liam akan berehat sebentar untuk musim ini.
Namun begitu, mereka berdua tetap akan menyokong RRQ dan memohon peminat untuk menghormati keputusan itu.
Adakah kita akan melihat pasukan baru RRQ Hoshi akan memberikan kelainan untuk musim kali ini? Kita bakal saksikan.
Sumber dan foto: Team RRQ


Xinn adalah pemain core yang sangat dirindukan persembahannya di MPL Indonesia. Mana tidaknya, pemain ini ada momen game changer sendiri sewaktu di MPL musim kelima dan keenam sekali gus membantu RRQ untuk juara dan juga tidak dilupakan prestasinya di kejohanan dunia, M2 sebelum ini.
Namun, di musim ketujuh, kelibat Xinn tidak kelihatan kerana umum berehat semusim.
Kali ini, tiba pula tempoh percubaan untuk pemain RRQ. Mereka merombak roster ini dan memberikan peluang kepada pemain veteran untuk membina keserasian bersama pemain baharu.
Dalam satu penstriman langsung miliknya, Xinn berkata akan mencuba tryout bermain sebagai pemain gold lane dan bukannya hyper (jungler).

View this post on Instagram

A post shared by Game MLBB Mobile Legends ML (@emak_moba)

“Apa yang pasti masuk ke musim kelapan adalah Albertt dan R7,” katanya.
Namun, tempoh percubaan Xinn belum lagi muktamad dan kemungkinan namanya tidak akan terpilih.
Tempoh percubaan RRQ ini adalah sangat penting kerana mereka tidak berjaya mengambil takhta MPL ID musim ketujuh dan gagal layak ke MSC 2021. Jadi pastinya RRQ ingin mencuba lineup terbaik kali ini bagi mengembalikan momentum dan sebagai persediaan layak ke kejohanan dunia, M3 pula.
Foto: Indosport


RRQ Hoshi mengumumkan pemain ketujuh, Xinn bagi pasukan itu, rata-rata netizen mengatakan sebelum ini baki tiga pemain untuk pasukan itu adalah Xinn, Vynn dan juga Lemon. Xinn mengambil keputusan untuk rehat pada musim ketujuh.
Oleh kerana itu, Alberttt sudah menggantikan tempatnya sebagai posisi Jungler. Namun keputusan MPL Indonesia musim ketujuh tidak begitu memuaskan buat Sang Raja, mereka tewas pada perlawanan pembukaan playoff menentang Genflix Aerowolf.
Juara musim kelima dan keenam ini ternyata memberikan para penonton aksi yang baik sebagai jungler/carry yang cukup licik dan lincah setiap kali bermain di dalam perlawanan.

Adakah kita akan melihat Xinn kembali beraksi untuk merebut gelaran juara musim kelapan kali ini? atau mungkin Alberttt akan terus diberikan peluang untuk bermain posisi itu. Kita akan saksikan.


Kekuatan pasukan lain di MPL ID S10 yang makin ketara menyebabkan perjalanan EVOS Legends untuk ke kejohanan dunia MLBB, M4 dilihat sukar dan penuh liku.
Mereka harus menempatkan diri ke upper bracket dan lolos ke playoffs.
Kegagalan mereka untuk muncul di M2, M3 nyata membuatkan ramai peminat mendahagakan kelibat mereka di kejohanan dunia sekali lagi.
Ini termasuklah pemain RRQ Hoshi, Xinnn yang secara peribadinya ingin EVOS ke pentas dunia.

@evos.zone sc #xin #rrqxin #evoslegends ♬ Orange 7 – Anime Quotes

“Saya rasa kita sangat susah nak jadi lebih hebat dari Filipina. Saya dah tak berharap lagi.
“Semoga musim kesepuluh ini yang masuk siri M ada EVOS Legends. Nak tengok macam mana EVOS lawan PH,” katanya.
Mungkin Xinnn berpendapat EVOS Legends kali ini ada resepi kemenangan untuk melangkah jauh.
Sumber rujukan: ONE Esports


MPL ID musim ke-9 bakal tiba di bulan Februari ini. Kesemua pasukan dari Indonesia sudah bersiap sedia dengan barisan pemain baru mereka.
Menurut ONE Esports, Xinnn membocorkan barisan pemain untuk pasukan RRQ Hoshi setakat ini adalah Skylar, Vynnn, R7, Alberttt dan Clay.

View this post on Instagram

A post shared by ONE Esports Indonesia (@oneesportsid)

Siapakah bakal menjadi pelengkap bagi pasukan RRQ Hoshi untuk musim MPL ID kali ini?
Terdahulu, mereka gagal membawa pulang piala M3 selepas ditewaskan pasukan Blacklist International dengan skor 3-0 tanpa balas.


Pemain veteran dari Indonesia, Xinnn adalah nama yang tidak asing lagi di dalam arena e-sukan Mobile Legends Indonesia. Beliau sempat meraih gelaran juara musim kelima dan keenam MPL Indonesia. Antara pemain yang cukup disegani oleh pemain profesional yang lain.
Aksinya bermain sebagai jungler/hyper mendapat banyak pujian ramai peminat di luar sana, kemahiran mekanikal yang dimiliki Xinnn menjadikan beliau salah seorang jungler terbaik Indonesia. Beliau direhatkan pada musim ketujuh dan kembali di musim kelapan untuk bermain di gold lane.
Perkara ini terjadi selepas Alberttt menggantikan tempat Xinnn semasa MPL Indonesia musim ketujuh, diangkat naik dari pasukan MDL RRQ, Alberttt juga mempamerkan kemahiran yang luar biasa sebagai jungler lebih-lebih lagi ketika bermain Ling dan Lancelot.

Selepas menewaskan EVOS Legends 2-0 pada hari sabtu lalu, Om Wawa dan Mongstar mengadakan temubual bersama Xinnn. Om Wawa ada bertanyakan apakah yang dibisikkan oleh Xinnn kepada Alberttt sebelum perlawanan dimulakan. Beliau berkata “Semangat, harus semangat ya, tidak perlu takut dan tidak perlu panik, berikan yang terbaik untuk pasukan” ujarnya.
Beliau juga ada memberikan pesanan kepada Wannn dari EVOS Legends, “Wann, kalau kamu bermain sebagai jungler, aku juga akan bermain sebagai jungler, bagaimana?” Xinnn juga rindu untuk bermain sebagai jungler namun beliau mengaku Alberttt lebih mendominasi bermain di posisi itu.


RRQ Xinnn adalah salah seorang pemain profesional Mobile Legends. Beliau sempat mengangkat piala bersama pasukannya sebanyak 2 kali di musim kelima dan keenam.
Xinnn membuat keputusan untuk berehat seketika di musim ketujuh untuk memberi peluang kepada pemain baru seperti Alberttt untuk bersinar.
Selain itu, Xinnn melakukan comeback pada musim kelapan dan hampir mendapatkan piala ketiga namun tewas di tangan ONIC ID.
Kini, beliau mengatakan ingin memberi ruang kepada Skylar untuk menggantikan beliau sepenuhnya di musim kesembilan.
Pengumuman itu dibuat semasa beliau melakukan penstriman langsung. “Saya ingin Skylarrr bermain sepenuhnya di musim kesembilan, saya sudah bercakap dengan dia semalam.” ujarnya.
Adakah pasukan RRQ Hoshi akan mengembalikan zaman kegemilangan mereka seperti di musim kelima dan keenam? Kita bakal saksikan.
Sumber: ONE Esports


Pemain profesional Dota 2, Yap ‘xNova’ Jian Wei kembali ke rantau Asia Tenggara bersama pasukannya, ‘Ragdoll’ yang baru didaftarkan demi bertanding di Pusingan Kelayakan BTS Pro Series Musim Ke-8.
Bekas pemain PSG.LGD dan EHOME itu antara pemain peranan support yang terbaik di pentas dunia selepas memenangi beberapa Major Championships serta mendapat podium dalam The International 2018 dan 2019. Nama beliau tidak asing lagi dalam dunia Dota 2 lebih-lebih lagi di Malaysia.
Selain xNova, pasukan Ragdoll terdiri daripada tiga pemain dari Malaysia seperti Lai “AhJit” Jay Son, Cheng “vtFαded” Jia Hao, Wang ‘Gy’ Kok Guang, dan seorang pemain China dari EHOME iaitu Zhou ‘Yif’ Yifu.
Pemain-pemain ini adalah veteran Dota 2 yang sering kali dilihat bertanding di kejohanan berperingkat tinggi seperti Chongqing Major serta The International.
Namun demikian, pasukan Ragdoll gagal melepasi Peringkat Kelayakan BTS Pro Series Musim Ke-8 selepas tewas bersama skor 2-1 di tangan pasukan Dream Maker yang juga terdiri daripada empat orang pemain dari Malaysia dan seorang pemain Laos.
Buat masa ini, tiada berita lagi jika xNova akan bersama Ragdoll untuk apa-apa kejohanan di masa hadapan.


Pemilik HomeBois, Nureddy Nursal ataupun Daddyhood menyatakan bahawa Roamer Geek Fam, Xorn akan menyertai pasukannya untuk saingan Liga Profesional Mobile Legends (MPL) MY pada musim hadapan (musim ke-12).
Daddyhood menjawab persoalan peminat di laman Tiktok miliknya dan menyatakan bahawa atlet Sukan SEA itu hampir menandatangani dengan pasukan itu.
“95 peratus sah. Tinggal tunggu tandatangan (kontrak),” ujar Daddyhood
Beliau turut menyatakan bahawa Xorn berkemungkinan akan diumumkan oleh HomeBois pada 2 Jun (Jumaat).
Tambahan pula, Daddyhood masih mencari Gold Laner untuk pasukan itu.
Beliau juga mengesahkan bahawa Feekz akan mengikuti jejak langkah rakan sepasukannya ke HomeBois.
Feekz akan dilantik sebagai duta serta pencipta kandungan untuk pasukan itu.
HomeBois merupakan di antara tiga pasukan yang dijemput ke Challenge Season untuk Kejohanan Siri Profesional Snapdragon musim ketiga yang akan bermula pada 24 Jun sehingga 2 Julai.
Foto: MOONTON Games


Pengurus pasukan Geek Fam, Wheng, menyatakan bahawa pasukannya akan bermain dari pusingan kelayakan semula untuk MPL MY musim hadapan.
“Kami akan bermain dari bawah semula,” katanya ketika dihubungi oleh MyGameOn.
Wheng juga menyatakan bahawa pertukaran pemain akan berlaku untuk musim hadapan.
“Rombakan pemain sudah pasti ada, cumanya kami masih akan gunakan pemain dari pasukan Geek Fam juga tanpa membawa sebarang pemain baru dalam pasukan kami.
“Bagi peminat Xorn, dia bakal bermain untuk kelayakan musim hadapan,” katanya.
Dia juga menyebut bahawa para pemain Geek Fam tetap optimis untuk bermain di MPL MY musim ke-10, meskipun perjalanan mereka harus bermula dari bawah.
Geek Fam dan MAB Esports akan bertanding di peringkat lapan teratas kerana kali ini tiada kejohanan lain seperti MEC dianjurkan untuk memberikan dua slot ke lapan teratas pusingan kelayakan.
Foto: Instagram Amoux


Mohamad Zul Hisham Mohd Noor (Xorn) yang juga dikenali sebagai Raja Emote Malaysia kini sah menjadi suami orang dalam satu majlis pernikahan yang dilangsungkan hari ini.
Pengumuman itu dibuat menerusi satu siaran langsung di TikTok Xorn.Merchandise yang menunjukkan Dominus (rakan Geek Fam) menjawab soalan-soalan di siaran langsung itu.

Feekz juga mengucapkan tahniah kepada Xorn.

Tahniah diucapkan kepada Xorn!
Xorn adalah pemain Geek Fam yang sangat versatil dan boleh main bermacam-macam posisi dalam MLBB. Sebelum ini, dia dipinjamkan ke pasukan SMG untuk melayakkan diri ke kejohanan dunia, M4 namun terkandas lawan RED Esports di playoff MPL MY S10.


Sumber terdekat menyatakan bahawa salah seorang atlet e-sukan, Xorn yang ke Sukan Asia Tenggara (SEA) sudah dilamar oleh beberapa pasukan di MPL MY.
Xorn atau nama sebenarnya, Mohammad Zul Hisham yang masih bersama Geek Fam dikatakan bakal menyertai atau dipinjamkan ke pasukan yang memerlukan khidmatnya sebagai seorang Roamer.
Ramai berpendapat bahawa dia akan ke pasukan Team Secret yang memerlukan seorang Roamer. Walaubagaimanapun, masih tiada pengumuman rasmi dari mana-mana pasukan.
Hanya satu jendela perpindahan pada musim ini berbanding musim lepas dan jendela perpindahan pada musim ini akan dibuka selepas minggu ketiga dan berjalan selama sembilan hari bermula daripada 27 Mac sehingga 4 April.
Ini memberikan peluang kepada pasukan-pasukan di MPL MY dan mereka sudah semestinya tidak melepaskan peluang untuk mendapatkan pemain-pemain untuk menguatkan pasukan mereka untuk menghadapi baki perlawanan pada minggu akan datang.
Xorn adalah salah seorang daripada tujuh pemain yang mewakili negara ke Sukan SEA di Kemboja bagi acara MLBB yang akan bermula pada 5 Mei sehingga 17 Mei 2023.


Organisasi e-sukan tempatan, Geek Fam mengesahkan Mohamad Zul Hisham Mohd Noor (Xorn) akan bermain sepenuhnya untuk Liga Profesional (MPL Malaysia) musim ketujuh sehingga tamat.
Xorn sebelum ini menandatangani perjanjian baru bersama Geek Fam dengan mempersetujui untuk dipinjamkan kepada organisasi e-sukan serantau (Indonesia terutamanya) bagi mendapat pendedahan peringkat antarabangsa.
Pengurus Pasukan, Wheng Whong, berkata pihak mereka bagaimanapun masih dalam perbincangan bagi perkara tersebut.
“Buat masa sekarang kami masih berbincang dengan organisasi e-sukan di luar Malaysia. Jadi Xorn akan tetap bermain di MPL Malaysia musim ini sampai tamat,” katanya ketika dihubungi MyGameOn.
Malah, jika diingat kembali, MPL Indonesia pun sudah memulakan liganya jadi Xorn tak punya banyak pilihan selain bermain di MPL Malaysia saja. Xorn sebelum ini juga pernah berkata ““Indonesia sentiasa menjadi destinasi yang saya inginkan kerana arena kompetitif francais MPL mereka dan ia adalah tempat ideal saya ingin pergi,”.
Dalam perkembangan sama, Geek Fam mengacah senjata rahsia bagi mengejutkan kesemua pasukan di MPL kali ini.
“Kami ada superweapon untuk didedahkan minggu ini, nantikan,”
Apakah rahsia Geek Fam? Adakah pengumuman ahli baharu atau strategi baharu? Sama-sama kita nantikan.
Foto: NimoTV


Selesai sahaja pendedahan barisan pemain baru untuk pasukan Geek Fam MY, kita dapat lihat tiada Xorn di dalam senarai itu.
Namun begitu, Geek Fam MY membuat satu pengumuman bahawa mereka akan menyatakan hala tuju Raja Emote yang seterusnya pada jam 8 malam nanti.

View this post on Instagram

A post shared by Geek Fam Malaysia (@geekfammy)

Pengumuman itu dibuat di dalam perkongsian Instagram rasmi mereka. Geek Fam turut menyatakan bahawa mereka amat bersyukur dengan segala sumbangan yang diberikan oleh Xorn sepanjang kariernya bersama pasukan Geek.
Ke manakah hala tuju Xorn selepas ini? adakah beliau akan berehat dari arena kompetitif sementara waktu atau akan berpindah ke pasukan lain? Nantikan pada jam 8 malam ini.
Sumber: Geek Fam MY


Pemain Todak, Zikry Shamsuddin atau Moon menyifatkan gaya permainan Mohammad Zul “Xorn” Hisham sangat disukai pasukan mereka sekali gus menjadi sebab kenapa pemain Geek Fam ini dipilih untuk bertanding di Sukan SEA 2021 di Hanoi, Vietnam pada Mei ini.
“Nak cuba keserasian dengan dia. Bila tengok gaya permainan sewaktu berlawan, kami suka dengan cara dia main.
“Dia pandai rancang perlawanan (setup). Boleh buat apa yang pasukan inginkan jadi kami memang perlukan khidmatnya,” kata Moon ketika ditemui di sidang media Sukan SEA 2021 di Bangunan MSN, Bukit Jalil, Kuala Lumpur hari ini.
Moon bersama pemain Geek Fam PUBGM, QB menghadiri sidang media
Kata Moon, dia yakin Xorn akan buat yang terbaik kerana dia dan Todak mewakili negara untuk ke Sukan SEA ini.
“Memang inilah masa yang sesuai untuk pilih Xorn masuk ke dalam pasukan,” kata Moon yang turut memuji kemahiran ‘mekanikal’ Xorn.
Turut hadir, Pengurus kontinjen negara bagi Sukan SEA 2021, Kelvin Pang, pemain Geek Fam PUBGM, QB dan Swak dari SEM9 Wild Rift.
Sukan SEA Hanoi 2021 mempertandingkan MLBB, PUBGM (solo), PUBGM (acara berpasukan), Wild Rift (wanita), Wild Rift (lelaki), Free Fire, FIFA Online 4, League of Legends, Arena of Valor dan Crossfire.
Sebelum ini Skuad Malaysia pernah memenangi pingat emas untuk Hearthstone dan pingat gangsa untuk Mobile Legends: Bang Bang.
Ia dijangka berlangsung pada 12 Mei hingga 23 Mei ini.


Pemain Geek Fam Mobile Legends, Mohammad Zul Hisham (Xorn) memuat naik satu hantaran di Instagram dengan menulis “Gonna Miss This Moment” (akan rindu saat ini). semalam.
Foto itu juga menunjukkan Xorn sedang bermain di Liga Profesional MLBB (MPL) MY.

View this post on Instagram

A post shared by GEEK Xorn (@hshmm_)

Malah, komen dari jurulatihnya, Ariff Iswandi (Amoux) yang menulis “Safe Flight” menambahkan lagi tanda tanya sama ada beliau akan bermain atau tidak di MPL MY musim kesembilan.
Terdahulu, rakan sepasukannya Feekz pernah menulis “The Last Ride” di kapsyen foto menandakan beliau bersara dari kompetitif.
Adakah Xorn sekadar rehat semusim dan akan kembali nanti? Kita bakal saksikan.
Foto: Xorn | Instagram


Jendela perpindahan yang diumumkan semalam menjadi satu peluang untuk pasukan MPL MY membawa masuk pemain baru bagi melengkapkan corak permainan mereka.
Juara musim kelapan iaitu Team SMG baru sahaja mengumumkan kemasukan pemain veteran Geek Fam iaitu Xorn sebagai pemain pinjaman.

View this post on Instagram

A post shared by Team SMG (@teamsmgofficial)

Pengumuman itu dibuat oleh Team SMG di akaun rasmi Instagram mereka. Adakah King of Emote ini akan bersinar bersama Team SMG di musim kesepuluh ini? Kita bakal saksikan.
Terdahulu, pasukan Geek Fam gagal untuk mendapat slot MPL musim kesepuluh oleh kerana mereka tewas di tangan pasukan Team Lemah yang kini digelar sebagai Team Lunatix di peringkat kelayakan MPL MY.
Foto: Team SMG


XOX Bhd kini memasuki pasaran e-sukan buat pertama kali dengan kerjasama bersama Macpie Bhd bagi penganjuran liga e-sukan PUBG Mobile iaitu XOX Unity.
“Sebagai syarikat teknologi, kami yakin perkembangan e-sukan sejak beberapa tahun kebelakangan ini adalah kerana penyertaan yang meluas dari gamers di seluruh dunia.
“Kami ingin menjadi platform bagi gamers berkumpul dan tonjolkan bakat mereka serta merasai pengalaman digital yang kami tawarkan,” jelas Ketua Pegawai Eksekutif XOX, Ng Kok Heng dalam satu kenyataan.
Buat masa ini tiada butiran lanjut mengenai liga ini dan bila ia akan diadakan.


Media Prima Digital, Celcom Axiata Berhad serta Predator telah mengumumkan XPAX Kejohanan E-Sukan Kampus (KEK) 2019, kejohanan e-sukan Malaysia yang pertama menampilkan pasukan e-sukan institusi pengajian tinggi terbaik di seluruh negara, bertanding bagi merebut hadiah tunai terkumpul berjumlah RM 180,000.
Dianjurkan MyGameOn, dengan kerjasama rakan e-sukan kami Kitamen, acara ini akan diadakan di lima zon berbeza di seluruh negara. Hadiah utama tunai boleh dimiliki semua peserta yang akan bertanding dalam 3 kategori permainan berbeza: Mobile Legends Bang Bang, Pro Evolution Soccer 2019 dan DOTA 2.
Untuk maklumat lanjut dan registration, klik di sini!

Pelancaran ini dirasmikan oleh CEO Media Prima Digital, Rafiq Razali dan Ketua Pegawai Perniagaan Konsumer dan Kediaman. Celcom Axiata Berhad, Danny Chew.

(Dari kiri): Prof. Madya Azhar Abdul Jamil, Pengarah Creative Media and Technology Hub, UiTM / Mohd Syazwan Bin Mohd Hanafie, Pengurus Esports, Majlis Sukan Negara / Jeffrey Lai, Pengurus Produk Kanan, Acer Malaysia / Danny Chew, Ketua Pegawai Perniagaan Konsumer dan Kediaman. Celcom Axiata Berhad / Rafiq Razali, CEO Media Prima Digital / Hazman Hassan, Ketua Pegawai Eksekutif Kitamen.
Turut hadir adalah tetamu dan wakil dari komuniti e-sukan seperti Orange Esports, pasukan MLBB Mysterious Assassins, Mineski, The Rift, AirAsia, Perak Esports Council, Esports Kuala Lumpur, Axis Esports dan ramai lagi.

Sepatah dua dari Rafiq Razali dan Danny Chew:

“Media Prima Digital komited membangunkan industri e-sukan di Malaysia dan sebab itulah, kami menganjurkan KEK. Kami berharap dapat mendidik lebih 1 juta siswa dan siswi dari semua institusi pendidikan di seluruh negara tentang budaya ‘healthy gaming’ seterusnya memberi pendedahan akan potensi dimiliki industri ini terhadap masa depan mereka,” – Ketua Pegawai Eksekutif Media Prima Digital, Rafiq Razali

“Celcom menerusi XPAX sangat teruja mempersembahkan KEK memandangkan kejohanan ini selari dengan aspirasi kami untuk menjadi penyedia rangkaian pilihan dalam memenuhi gaya hidup digital para pelanggan kami terutamanya peminat e-sukan tanahair. Ia juga menyediakan generasi muda Malaysia satu platform pemerkasaan di mana mereka boleh meningkatkan kemahiran mereka seterusnya menjadi pemacu kehadiran mereka di dunia permainan video (gaming),” – Ketua Pegawai Perniagaan Konsumer dan Kediaman. Celcom Axiata Berhad, Danny Chew


Kalau 10 tahun dulu kita menyaksikan pasukan e-sukan jarang menerima tajaan daripada syarikat telekomunikasi. Kali ini, semuanya berubah.
Pasukan Mobile Legends yang dulunya digelar Junior Assassin ini menyaksikan peluang lebih cerah dalam arena kompetitif apabila dilamar oleh XPAX.
Mereka terdiri daripada Aeliff Adam (Smooth), Syed Nabil (иαмι), Mohammad Al-Hatta, Artha, Muhammad Aiqal Amran (Saiyajinn), Muhammad Siddiq Fadhil (KUKUBESI) dan Syed Fahd Syed Zain (arab).
Kenapa dalam banyak-banyak pasukan, mereka dipilih menjadi XPAX X-Assins?

Mereka adalah satu-satunya pasukan Malaysia di bawah global top 10 pada musim lalu.
Mereka juga dikenali sebagai MyA Jr sebelum ini dan meraih banyak kejayaan dan antara pesaing untuk Team Saiyan dulu.
Pemain masih muda dan mempunyai potensi untuk berkembang
Mempunyai disiplin yang baik

Baru-baru ini mereka juga layak ke Liga Profesional Mobile Legends (MPL) MY/SG Musim Ketiga selepas menewaskan pasukan Malaysia, EDG Project di Bronze Match.

Baca lanjut: XPAX X-Assins, Mysterious Assassins (MyA) dan ICON Layak Ke MPL Musim Ketiga
Dalam pasukan ini juga terdapat pemain yang pernah mendapat second runner up untuk Piala Asia Tenggara Mobile Legends (MSC) 2017 Malaysia dan Singapura. Pastinya dengan pengumuman ini, skuad XPAX X-Assins diharapkan pamer prestasi cemerlang di musim liga MPL S3 nanti.
Untuk info tambahan lain, skuad ini akan digilap bakat untuk bertanding bagi kelayakan Sukan SEA 2019 di Filipina nanti!
Ketua Pegawai Eksekutif Celcom Axiata Berhad, Idham Nawawi mengatakan XPAX disasar sebagai peneraju jenama dalam pemerkasaan esports bagi bakat tempatan, memberi platform untuk mereka gilap bakat dan membuktikan kebolehan mereka, di peringkat nasional dan antarabangsa.
“Usaha baru ini seiring dengan aspirasi kami menjadi pilihan utama bagi memenuhi gaya hidup digital pelanggan kami. Kami sangat teruja dengan XPAX X-Assins yang mana esports kini dalam usaha menjadi acara sukan utama untuk negara yang membawa keunggulan dan perhatian dunia.
“Dalam kesempatan ini, saya ingin mengucapkan selamat maju jaya kepada XPAX X-Assins!,” tambahnya.
Gambar cover adalah dari Facebook XPAX X-Assins. Ikuti MyGameOn di Facebook dan YouTube untuk berita gaming dan esports semasa.


“Mula-mula rasa pressure kerana di Grand Final ni hanya dua perempuan saja yang bertanding. Yang lain-lain semua lelaki.
“Tapi saya cakap dekat sendiri, boleh buat, boleh harungi semua ini. Alhamdulillah, saya berjaya juga harungi sampai ke peringkat akhir,” itu ucapan ringkas Nurul Shahirah Mohd Zaki, 19, satu-satunya pemain wanita bagi kategori PUBG Mobile yang berjaya meraih podium (naib juara) di Kejohanan E-Sukan Kampus (KEK) Semester 2 dianjurkan di The Curve, Damansara, minggu lalu.

Shahirah bersama ahli skuad IIUM Mustangs lain, Mohamad Shah Syazwan Zaili, Muhammad Azri Mahdi dan Muhammad Hisyamuddin Mohd Rasidi Al Munir bermain di peringkat kelayakan Zon Tengah sebelum ini di Dewan Berlian, UiTM Puncak Alam dan layak ke Grand Final selepas bergelar naib juara.
“Saya belajar dari bekas kapten pasukan sebelum ini kerana saya adalah kapten in-game untuk pasukan ini (IIUM Mustangs).
“Dia selalu cakap jangan menyerah kalah dan sentiasa percaya pada diri sendiri. Walaupun kita satu-satunya pemain perempuan, sebenarnya masing-masing ada kelebihan. Macam saya, kena belajar untuk lead pasukan ini,” kata Shahirah.
Dia yang menuntut jurusan Kejuruteraan di Universiti Islam Antarabangsa Malaysia (IIUM) mengharapkan lebih ramai pemain wanita bergiat dalam e-sukan.
“Jangan takut untuk bertanding.
“Kita kena sedia tahu e-sukan didominasi lelaki dan apa kita boleh buat ialah sahut cabaran itu. Semakin banyak kita babitkan diri dalam e-sukan dan komuniti, Insya-Allah keyakinan kita untuk berentap di arena kompetitif itu akan bertambah,” kata Shahirah.
Selain bergelar pelajar, Shahirah juga adalah ahli kumpulan N.E.D Esports bagi divisi wanita. Katanya, kejohanan peringkat universiti seperti #XPAXKEK mampu beri ruang kepada siswa dan siswi bertanding selain bertemu lebih ramai kenalan.
Ini menunjukkan siswa dan siswi kini bijak membahagikan masa antara belajar dan bermain game. Biarpun mempunyai tugasan untuk disiapkan, mereka juga meluangkan masa untuk berlatih dan seimbangkan kedua-dua aspek ini.
Kempen #HealthyGaming adalah initiatif yang dilaksanakan oleh Perbadanan Ekonomi Digital Malaysia (MDEC) bagi menggalakkan gaya hidup sihat dan produktif bagi menjana pembangunan e-sukan dan industri permainan digital negara.
—-
Edisi kedua Celcom XPAXKEK membawakan 2 kategori pertandingan iaitu Mobile Legends: Bang Bang dan PUBG Mobile dengan jumlah hadiah wang terkumpul sebanyak RM180,000.
Mengikut format semester lepas, pelajar-pelajar bertanding dalam lima zon iaitu:

Borneo (Wilayah Persekutuan Labuan, Sabah & Sarawak) – Universiti Malaysia Sarawak (UNIMAS), Kuching pada 21 & 22 September 2019
Selatan (Negeri Sembilan, Melaka & Johor) – Paradigm Mall, Johor Bahru pada 27 & 28 September 2019
Tengah (Kuala Lumpur, Selangor & Putrajaya) – Universiti Teknologi MARA (UiTM) Puncak Alam pada 5 & 6 Oktober 2019
Utara (Perak, Penang, Perlis & Kedah) – Universiti Sains Malaysia (USM) Kampus Induk Pulau Pinang pada 12 & 13 Oktober 2019
Pantai Timur (Kelantan, Terengganu & Pahang) – Kuantan City Mall, Kuantan, Pahang pada 26 & 27 Oktober 2019
Grand Finale – The Curve, Damansara pada 22, 23 & 24 November 2019

Pasukan-pasukan berdaftar bertanding bagi merebut kedudukan 16 terbaik dalam peringkat online. 16 pasukan yang layak untuk kedua-dua game mara ke setiap zon bermula dari UNIMAS, Sarawak.
Pemenang pasukan dari setiap zon ini merebut gelaran juara keseluruhan dan hadiah wang terkumpul RM180,000 di The Curve, Damansara minggu lalu.
Pada semester lepas, juara keseluruhan disandang oleh Universiti Malaysia Sabah (UMS), tempat kedua dimenangi oleh Universiti Teknikal Malaysia Melaka (UTeM) dan tempat ketiga diperoleh oleh Universiti Kebangsaan Malaysia (UKM).
XPAXKEK Semester 2 dicetuskan secara eksklusif oleh Celcom XPAX, diaktifkan oleh Legion by Lenovo, Realme Malaysia, Malindo Airways, Honda Malaysia, Rohto Mentholatum, Lazada, Fitlion, Royale Chulan Hotel & OYO Hotels dan disokong oleh MDEC, Mobile Legends E-Project, KBS & ESM.


Setelah melawat dua universiti dari Perak ke Melaka, kali ini Kejohanan E-Sukan Kampus (#XPAXKEK) singgah di Universiti Malaysia Sabah (UMS) untuk mengadakan pertandingan e-sukan antara kolej dan universiti bersama sesi wacana pendidikan dengan personaliti gaming & e-sukan serta banyak lagi aktiviti untuk peringkat zon Borneo.
Baca lanjut: [FOTO] Yang Terbaik Di #XPAXKEK Zon Selatan, Untunglah Student UiTM Alor Gajah!
Bertempat di Kompleks Dewan Kuliah 2, terdapat pelbagai aktiviti menarik disediakan untuk pengunjung dari semua lapisan masyarakat datang membanjiri acara yang berlangsung selama tiga hari bermula dari 22 Mac sehingga 24 Mac.
Menimba ilmu dalam kejohanan e-sukan antara kampus terbesar di Malaysia

Penyelaras dan penerbit e-sukan Media Prima Digital, Fikri Rizal Mahruddin melahirkan perasaan teruja kerana dapat melangsungkan Kejohanan E-Sukan Kampus buat kali pertama di UMS bagi zon Borneo. Beliau berkata, “Objektif utama kami untuk mendidik orang ramai tentang e-sukan dan gaming khusus dalam kalangan pelajar. Kami mahu memberikan pengalaman menyeluruh kepada pelajar-pelajar dan mendedahkan cara sebenar untuk mengurus dan bekerja dalam acara e-sukan.”
Fikri berpendapat acara sebegini dapat membuka mata masyarakat Sabah yang jarang berkunjung di acara e-sukan yang diadakan di universiti terbesar di Sabah. “Pihak UMS menyokong usaha kami terhadap e-sukan sepenuhnya dan sangat membantu. Lebih-lebih lagi, mereka juga sedang menyambung ulangtahun jubli perak UMS pada tahun ini. Jadi, ia amat bermakna kerana Kejohanan E-Sukan Kampus dapat diraikan seiring dengan ulangtahun ini bersama pihak universiti dan pelajar,” kata beliau.
Keterujaan ini turut dikongsi oleh presiden kelab e-sukan UMS, Vincent Lee. Beliau merasakan pelajar dapat menimba banyak ilmu tentang e-sukan serta mengasah bakat-bakat terpendam seperti mengulas, bermain secara kompetitif dan banyak lagi. “Harapan saya adalah untuk Kejohanan E-Sukan Kampus XPAXKEK ini diadakan pada setiap tahun di UMS dan membuka ruang lebih supaya ramai orang untuk datang ke acara XPAXKEK,” kata Vincent.
Temui artis kesayangan, main game secara percuma dan banyak lagi aktiviti!

Untuk hari ini (22 Mac), XPAXKEK menjemput personaliti-personaliti penting dalam industri e-sukan dan game development ke atas pentas. Antara pengucap yang sudi meluangkan masa berkongsi ilmu adalah pengulas dan pengurus komuniti Malaysia untuk Moonton, Ikuto Radzi untuk bercakap mengenai karier dalam e-sukan; ketahui bagaimana cara untuk jadi game developer di Malaysia oleh pengasas bersama Magnus Games Studio, DC Gan dan streamer, Adam SparTankeR akan memberikan tip-tip untuk jadi streamer berjaya.
Pada 23 dan 24 Mac, pelajar-pelajar dari negeri Sabah dan Sarawak bertempur untuk tiga pertandingan game ini iaitu Mobile Legends: Bang Bang, Dota 2 dan PES 2018 selama dua hari. Ikuto dan SparTanKeR juga akan mengulas pertandingan Mobile Legends: Bang Bang secara langsung di pentas XPAXKEK! Peserta-peserta akan bersaing bagi mendapat tempat ke Grand Final dan merebut hadiah terkumpul wang sebanyak RM180,000.
Pada hari Ahad ini, jangan lupa untuk menyaksikan persembahan artis terkenal tanahair seperti Nabila Razali, Naim Daniel dan urang-urang Sabah, jangan lepaskan peluang untuk bertemu dengan Andi Bernadee!

Sepanjang tiga hari ini, pengunjung boleh meluangkan masa untuk mencuba pelbagai jenis game seperti Beat Saber, Mario Kart, Tekken 7 dan banyak lagi secara percuma. Turut serta, korang boleh singgah ke gerai Media Prima Labs dan MDEC untuk mengetahui kerjaya-kerjaya yang korang boleh ceburi dalam bidang e-sukan dan gaming.
Selain itu, korang berpeluang untuk memenangi pelbagai barangan elektronik dalam cabutan bertuah yang ditaja oleh Sades dan Todak serta memenangi hadiah lumayan RM1 juta di gerai XPAX. Korang juga boleh Boost-kan hidup tanpa keluarkan wang tunai dengan aplikasi e-wallet digital Boost.
Masuk adalah PERCUMA! Jumpa korang semua di Kompleks Dewan Kuliah 2, UMS pada 22 Mac sehingga 24 Mac 2019!
Terima kasih kepada XPAX, Kitamen, Perbadanan Ekonomi Digital Malaysia (MDEC), Predator, Sades, Moonton E-Project, Kementerian Belia dan Sukan (KBS), Esports Malaysia (ESM), Cadbury, Todak, Boost, Mountain Dew dan pihak UMS atas kerjasama ini.
Ikuti MyGameOn di Facebook, Instagram, YouTube dan Twitter untuk segalanya berita gaming dan e-sukan!


Grand Final Celcom XPAX Kejohanan E-Sukan Kampus (XPAXKEK) Semester 2 hari ini akhirnya menemukan siapa yang bakal layak ke saingan suku akhir petang nanti.
Pasukan-pasukan universiti ini akan cuba yang terbaik untuk merebut hadiah wang terkumpul RM180,000 berserta biasiswa RM50,000. Tapi yang paling penting, siapa akan mengharumkan nama kampus mereka di kejohanan e-sukan ini?
Jom tengok senarai pasukan layak ke suku akhir.

Group A

Di kumpulan A, Pasukan Skadoosh (Politeknik Port Dickson) dan Proxy Alliance dari Universiti Sains Malaysia (USM) masing-masing mendominasi dengan dua kemenangan dan hanya satu kekalahan. Sementara itu, agak mengejutkan apabila pasukan Godz Genesys Esports dari Universiti Malaysia Sabah Kampus Antarabangsa Labuan (UMSKAL) gagal untuk mara ke peringkat seterusnya.

Group B

Di peringkat kumpulan B, juara semester lepas, Ultra Instinct dari Universiti Kebangsaan Malaysia (UKM) berjaya ke suku akhir walaupun berdepan kekalahan pada perlawanan pembukaan. Team Blank dari Universiti Tun Hussein Onn Malaysia (UTHM) pula turut mara dengan dua kemenangan.

Group C

Di kumpulan C pula, Maximus Rex dari Universiti Malaysia Sarawak (UNIMAS) mara dengan 7th Generation dari Universiti Malaya.

Group D

Team Pyro dari Politeknik Sultan Salahuddin Abdul Aziz Shah (PSA) berjaya mara selepas mendapat tiga kemenangan berturut-turut di peringkat kumpulan. Team Parahmen dari Politeknik Sultan Haji Ahmad Shah juga layak selepas mendapat dua kemenangan.

Saksikan livestream suku akhir Celcom XPAXKEK Semester 2 di FB: MyGameOn dan TV9 serta Youtube (TV3).


Team Parahmen dari Politeknik Sultan Haji Ahmad Shah (PSA) berjaya menempah slot ke Grand Final Celcom XPAX Kejohanan E-Sukan Kampus (XPAXKEK) semester 2 selepas mempamerkan persembahan luar biasa dengan rekod 2-1 ke atas skuad Team Blank dari Universiti Tun Hussein Onn Malaysia (UTHM).
Dalam pertembungan best of 3 itu, hero-hero meta seperti Chang’e dan juga Karrie berjaya membuatkan Team Parahmen tidak gentar untuk bermain dengan agresif.
Mereka bakal bertembung pemenang antara Ultra Instinct dan 7th Generation yang akan berlawan di semi final kedua sebentar nanti.
Untuk menyaksikan persembahan mereka di semi final tadi, saksikan video di bawah:

MLBB GRAND FINAL #XPAXKEK SEM 2 [Semi Final 1] – Team Blank V.S Team Parahmen
Pertarungan team-team Semi Finalis kita hari ini diteruskan dengan perlawanan antara Team Blank [UTHM] &Team Parahmen [POLISAS] di Grand Final #XPAXKEK SEM 2Jom saksikan LIVE secara ekslusif di FB mygameon! #DemiMaruahKampus
Posted by My Game On on Saturday, November 23, 2019

Celcom XPAXKEK Semester 2 mengumpulkan 16 pasukan Mobile Legends dan 16 pasukan PUBG Mobile bertanding merebut hadiah terkumpul RM180,000 selain berusaha mengharumkan nama kampus mereka.
Dengan #DemiMaruahKampus, universiti dengan pasukan-pasukan terbaik akan dicari pemenangnya hari ini.


Streamer Twitch popular Felix ‘xQc’ Lengyel dikenakan ban lagi dari Twitch.
Ini adalah ban yang ke-5 di dalam karier penstriman xQc.
Ban ini namun hanya berlaku untuk sehari sahaja dan xQc sudah mendapatkan kembali akaunnya di Twitch.

❌ Twitch Partner “xQcOW” (@xqc) has been banned! ❌https://t.co/Yg2gbrUP9c#twitch #ban #fifthban #partner #twitchpartner ✊
— StreamerBans (@StreamerBans) August 14, 2021

xQc berkemungkinan dikenakan ban akibat dari DMCA tetapi setakat ini masih belum ada apa-apa maklumat mengenai kenapa beliau dikenakan tindakan demikian dari pihak Twitch.
Hari berikutnya xQc memberitahu bahawa ini adalah disebabkan oleh orang yang salah membuat laporan terhadap akaunnya.
xQc juga memberitahu isu ini sudah berlanjutan dan perlu diperbaiki.


XQc baru-baru ini menjawab pendapatnya mengenai perlawanan saingan Dota 2 dan League of Legends.
Dia mengatakan Dota 2 mempunyai lebih banyak jiwa berbanding League of Legends.
Kenyataan ini dibuat ketika penstriman xQc bermain Dota 2.

“Permainan ini mempunyai jiwa. Walaupun saya minat Riot Games tetapi permainan video mereka tiada jiwa.”
XQc menambah permainan video Riot hanya wujud dan kurang kredibiliti.
Ini bukan pertama kali xQc menunjukkan minat dia terhadap MOBA Valve ini.
Dota 2 sekarang mempunyai masalah review dan pemain yang main berkurang walaupun selepas kemas kini besar baru dikeluarkan.
Mungkin personaliti dari xQc dapat menarik orang ramai untuk mencuba Dota 2.
League of Legends juga lebih berjaya dari segi pemasaran mereka berbanding Dota 2.


Debat permainan mana lebih baik Dota 2 dan League of Legends telah lama berlaku dalam dunia MOBA.
Malah kedua-dua peminat francais ini juga terkenal dengan pergaduhan permainan siapa yang lebih baik.
Penstrimer popular Twitch Felix “xQc” Lengyel kini datang dengan drama baru dengan seorang bekas pekerja Riot Games, Nathan “Blautoise” Blau.
Pergaduhan mulut ini berlaku ketika xQc dan beberapa penstrimer Twitch lain bermain Mario Kart bersama-sama.

“Hanya pemain (League of Legends) yang ‘bodoh’ sahaja akan mempunyai masalah dengan turn rate dan seolah-olah otak mereka terhenti seketika.” kata xQc mempertahankan cara permainan Dota 2.
Blautoise pula tidak bersetuju dan mengatakan League of Legends adalah cukup susah dan Dota 2 adalah permainan video ‘sampah’.
“Itu adalah rekaan permainan yang sangat teruk. Seseorang itu akan memikirkan jika sesuatu adalah susah tidak bermakna ia lebih baik.” ujar Blautoise.
Pergaduhan mulut ini bertukar ke beberapa kenyataan yang kedua-dua mereka tidak mahu mengalah.
Akhirnya, perdebatan ini bertukar ke topik lain.
Ini yang selalunya terjadi apabila debat Dota 2 dan League of Legends berlaku.


Laporan dari Stream Hatchet kali ini akan menunjukkan streamer paling popular tahun ini di ketiga-tiga platform iaitu Youtube, Facebook dan Twitch.
Namun, streamer-streamer popular dimonopoli oleh streamer dari Twitch.
Streamer Lelaki Paling Popular

XQcOW masih menjadi streamer yang paling popular untuk tahun ini tetapi dia sebenarnya sudah mendapat sedikit penurunan sebanyak 41 juta jam berkemungkinan dari pengurangan stream.
Namun, xQc masih jauh 13 juta jam dihadapan Gaules.
Di lima tempat teratas ini, hanya xQc seorang sahaja yang menggunakan Bahasa Inggeris, manakala Gaules, loud_coringa, auronplay dan ibai menggunakan bahasa negara masing-masing.
Shroud masih berupaya untuk menjadi sepuluh teratas dengan 21 juta jam jumlah tonton.
Berkemungkinan ini adalah disebabkan Shroud menjadi antara hos untuk beberapa acara VALORANT.
Streamer Wanita Paling Popular

Sedikit perubahan untuk Streamer Wanita Paling Popular. Tiga daripada streamer ini adalah dari Youtube Gaming.
Amouranth mendahului sebagai streamer wanita dengan 12.1 juta jumlah jam tontonan.
Dia dikenali sebagai streamer yang membuat Hot Tub stream terkenal dan juga kejayaan dalam ASMR yang dibuat olehnya.
Pekora Ch. dan Valkyrae mengikuti Amouranth malah kedua-dua streamer ini mempunyai purata sebanyak 22 juga penonton dalam suku ketiga ini.
Dalam lima senarai ini, tiga daripada mereka menggunakan bahasa negara masing-masing dan dua orang adalah Vtuber.
Vtuber Terkenal

Vtuber sudah menjadi trend sejak bermulanya pandemik tahun lalu. Tiga Vtuber terbesar juga berjaya memasuki ranking 100 streamer paling tinggi jumlah jam tontonan.
Vtuber sangat popular terutamanya untuk warga Jepun dan Korea.
Mendahului semua iaitu Kuzuha Channel yang bermain Apex Legends menjadi Vtuber paling banyak jumlah tontonan sekaligus terus mengubah stigma Vtuber lelaki tidak boleh berjaya.


Sebelum ini kami melaporkan Twitch akan mengharamkan perjudian tidak berlesen di platform mereka, namun Felix “xQc” Lengyel mengatakan dia tidak ingin memohon maaf kerana menjadi streamer utama yang mempopularkan kategori ini.
Difahamkan, ramai streamer yang menghentam kategori perjudian ini dan akhirnya Twitch mengambil tindakan untuk tidak membenarkan lagi perjudian di laman web tidak berlesen.
Ini menjejaskan kandungan yang akan distrim oleh xQc kerana dia mempunyai kolaborasi dengan salah satu laman web perjudian itu.

“Saya tak kisah pun orang kata perkara ini salah. Saya tak minta orang berpihak kepada saya,” katanya.
Dia juga mengeluarkan kata-kata kesat dan tidak kisah dengan mereka yang mengeluh mengenai perkara ini.
Walaupun dia tidak kisah dengan penontonnya namun dia sudah membuat sesuatu selepas pengumuman dari Twitch.
Dia kini membuang kod rujukan yang sudah pun melanggar peraturan di Twitch.
Adakah xQc akan meneruskan perjudian di laman web lain? Semua ini akan terjawab pada 18 Oktober kelak.
Sumber: win.gg


Sebelum ini Geek Fam MY mengacah pemain baru Mobile Legends mereka. Memberikan tanda tanya kepada para peminat tentang pemain terbaru itu. Akhirnya misteri itu terjawab dengan kehadiran Xray di dalam skuad utama Mobile Legends mereka.
Beliau pernah menjadi juara untuk MPL MY/SG musim keenam bersama Todak. Berjaya menewaskan pasukan EVOS SG di peringkat akhir dengan skor 3-1. Xray adalah salah satu pemain fighter yang bijak membuka peta untuk pasukannya.
Terdahulu, Xray mengumumkan beliau akan segera rehat dari arena kompetitif e-sukan Mobile Legends pada bulan Jun yang lalu. Beliau memberikan fokus kepada bidang penstriman dan menyatakan kepada peminatnya untuk berhubung melalui penstrimannya.

View this post on Instagram

A post shared by Geek Fam Malaysia (@geekfammy)

Pengumuman penyertaan beliau ke dalam Geek Fam itu dibuat di dalam sebuah hantaran Instagram rasmi Geek Fam MY sebentar tadi. Kembalinya Xray ke dalam arena kompetitif pasti menjadi berita gembira buat para peminat individu ini.
Adakah dengan kemasukan Xray ke dalam pasukan Geek Fam akan menjadikan pasukan itu lebih kuat dari sebelum ini? Kita bakal saksikan.


Bekas pemain pasukan Todak iaitu Xray mengumumkan pertunangan beliau bersama insan tercinta semalam.
Pengumuman itu dibuat di dalam sebuah hantaran di Instagram rasmi beliau.

View this post on Instagram

A post shared by Geek_Xray (@aimanxray)

Terdahulu, Xray mengesahkan bahawa beliau akan berehat dari arena kompetitif dan kini kembali bermain untuk pasukan Geek Fam bagi persediaan menghadapi MPL MY musim ke-9.
Tahniah diucapkan kepada Xray, semoga diberikan rezeki dan dipanjangkan jodoh untuk berkahwin kelak.
Foto: Xray


Menerusi sebuah hantaran Instagram rasmi PUBG Mobile Malaysia, jurulatih dan penganalisis Team Secret, Jay Lim Jarn Jiang atau lebih dikenali sebagai Y2K, secara rasmi keluar daripada Team Secret.

View this post on Instagram

A post shared by PUBG MOBILE ESPORTS MY (@pubgmobile.esports.my)

Y2K bermula sebagaipemain untuk pasukan itu, beralih menjadi penganalisis apabila Seraveem menjadi jurulatih Team Secret pada liga PMPL MY/SG musim ketiga.
Pencapaian terbaik Y2K setakat ini apabila dia berjaya memenangi kejohanan PMPL SEA pada musim keempat.
Meskipun, sudah lama dia berkhidmat sebagai penganalisis/jurulatih untuk Team Secret, akhirnya dia memutuskan untuk keluar dari pasukan itu.
Semoga berjaya Y2K!
Foto: Facebook Y2K


SEGA, penerbit untuk siri permainan video Yakuza, telah menghadiahkan sesuatu yang menarik untuk semua pemilik Yakuza 0 dan Yakuza Kiwami versi PC.
Kalau anda sudah memiliki atau baru sahaja membeli Yakuza 0 dan Yakuza Kiwami, anda akan dapati kedua-dua permainan video tersebut telah dinaik taraf ke versi Deluxe secara percuma.
Versi Deluxe untuk kedua-kedua permainan video tersebut mengandungi beberapa kandungan menarik seperti manga digital, pek ikon, dan juga imej latar belakang (wallpaper).

Pada waktu ini, jualan “Best in Japan” di Steam yang merangkumi permainan video terbitan Sega masih berlangsung dan akan berakhir pada 10 Mac 2020.
Dalam jualan tersebut, anda boleh membeli Yakuza 0 pada harga RM21.25 dan Yakuza Kiwami pada harga RM42.50.
Sumber: Siliconera
Ikuti kami di Facebook dan Instagram.
Saksikan kami di YouTube.


Yakuza Kiwami adalah permainan video yang meneroka kehidupan seorang Yakuza di Jepun dan ia sudah pun dilancarkan hampir di kesemua platform kecual di PC.

Sejak pelancaran akhir di PS4 dua tahun lalu, akhirnya permainan keluaran Sega ini akan mendapat tempat di hati #PCMasterRace apabila ia diumumkan untuk Steam pada 19 Februari ini. Ini maknanya korang tak perlu tunggu lama untuk alami pengalaman hidup di jalanan dan bertumbuk dengan kongsi gelap.
Dengan gameplay ditambah baik serta kisah sinematik yang dipanjangka, Yakuza Kiwami membawakan elemen perlawanan dari Yakuza 0, lebih banyak port lepak malam-malam dan audio yang direkodkan kembali. Ia juga dianggap versi paling ekstrim dan dioptimumkan untuk PC dengan resolusi 4K, frame rate yang tiada had tertentu, kawalan boleh diubah dan sokongan ultra-widescreen.
Harganya belum diumumkan tapi melihat kepada versi konsol, ia mungkin akan dijual sekitar RM90-RM100.
Kalau korang seorang peminat yang hardcore, bolehlah usha game ni di Steam apabila ia dilancarkan nanti.


Berhubung isu seorang streamer yang menggunakan ayat yang tidak sesuai untuk remaja bawah umur, laporan polis kini dibuat oleh Yana Samsudin (Kak Yong) di Ibu Pejabat Polis Shah Alam, semalam.
Yana dalam tulisan posting di FB mengatakan, sepanjang hayatnya bermain game dan stream, ini adalah pertama kali beliau menempuh situasi yang memalukan bagi pihak streamer Malaysia.
“Streamer itu menggunakan perkataan double meaning dan berbaur lucah kepada seorang kanak-kanak perempuan berusia 13 tahun.
“Ini terang-terangan salah dalam etika streaming dan streamer itu melakukan perkara yang boleh dikaitkan dengan kesalahan berhubung dengan pengantunan kanak-kanak iaitu berkomunikasi secara seksual dengan seorang kanak-kanak,” tulisnya.

Kecewa dengan tindakan streamer itu, Yana membuat laporan polis agar tindakan sewajarnya dikenakan kepada streamer itu dan bagi menjaga nama baik streamer-streamer lain di Malaysia. Ia juga bagi melindungi mangsa dan bakal mangsa lain di masa akan datang.
“Ianya akan memberi kesan yang sangat negatif terhadap psikologi kanak kanak itu dan melanggar akta kanak kanak serta perangai tiada akhlak yang suka mencarut dan mengugut wanita dalam permainan game tidak boleh dijadikan normalisasi dalam game atau pun kehidupan biasa,” tulisnya lagi.
Yana juga yakin terdapat pihak lain yang turut buat laporan sama kepada streamer itu. Akhir sekali, Yana menyeru orang ramai untuk bertindak dengan melaporkan salah laku kepada pihak berkuasa untuk diambil tindakan dan dijadikan iktibar oleh orang lain.
Terdahulu, seorang streamer SoulGamingX dipercayai menggunakan perkataan lucah dan tidak patut kepada seorang kanak-kanak perempuan berusia 13 tahun di dalam satu siaran langsung di Facebook Gaming miliknya.
Setakat ini, tiada permohonan maaf secara terbuka dan kali terakhir streamer itu bersiaran langsung adalah pada 12 Julai lalu.

Foto: YanasamsudinX dan Harian Metro


Baru-baru ini banyak organisasi dan penggiat e-sukan di Malaysia yang sedikit sebanyak menyumbang kepada mangsa-mangsa banjir.
Streamer, Yana Samsudin bersama YSX Esport, komuniti e-sukan, Caster Malaya dan organisasi e-sukan, Mre Esport menyumbang kepada PPRT Dengkil yang sudah dilanda banjir besar baru-baru ini.

Mereka berjaya menyumbangkan tenaga dan bantuan untuk membersihkan kawasan rumah PPRT Dengkil pada 25 Disember lepas. Misi bantuan ini diketuai oleh Faeez (Rimau) dan Yana Samsudin yang disertai oleh 27 orang sukarelawan.

Mereka juga membawa tiga buah kereta 4×4 dan 27 orang datang untuk membantu di kawasan itu.

“Kami juga berjaya mendapatkan RM10 ribu keseluruhan, bantuan makanan dan tidak lupa yang memerlukan seperti susu bayi, lampin bayi, tuala wanita, air minumam, penyapu dan wiper air,” kata mereka.


Organisasi e-sukan dan gaya hidup, Galaxy Racer baru-baru ini mengumumkan Yana Samsudin dan anaknya Aisy Mateen kini menyertai mereka sebagai pencipta kandungan.

Yana Samsudin tidak lagi asing, dikenali sebagai pelakon, penyanyi, direktor, penulis skrip, model dan hos yang sudah banyak menyumbang ke layar perak dengan pengalaman lebih 20 tahun.
Sudah pasti ramai juga tahu  Yana juga banyak membuat penstriman di Facebook Gaming dan menjadi antara salah seorang individu yang paling menonjol dalam industri penstriman.

Aisy Mateen berumur 5 tahun juga mengikut jejak langkah ibu bapanya dan banyak membintangi kerja periklanan. Dia juga menjadi abang yang baik untuk adiknya.
Malah, Galaxy Racer juga sangat berminat untuk melihat perkembangan masa hadapan Aisy nanti.
Tidak dilupakan juga suami kepada Yana Samsudin, Fadzil Zahari yang juga menyertai Galaxy Racer.

View this post on Instagram

A post shared by Galaxy Racer MYSG (@galaxyracermysg)

Galaxy Racer juga banyak merekrut ramai lagi pencipta kandungan untuk mempromosikan Galaxy Racer di Malaysia dan Singapura.


Team Spirit baru sahaja memenangi kejohanan dunia paling berprestij di arena e-sukan iaitu The International Dota 2. Pertandingan ini menawarkan pemenang sebanyak AS$18 juta (RM75 juta).
Pemain carry Team Spirit iaitu Yatoro dari Ukraine memberikan penonton kejutan di atas kemahiran mekanikal membawa pasukan beliau ke arah kemenangan.
Yatoro menggunakan 14 hero berlainan sepanjang bermain di peringkat main event. Ini membuatkan pihak lawan sukar untuk mengetahui draft Team Spirit oleh kerana hero pool beliau sangat besar.
Selain itu, beliau mempunyai kesedaran pada peta (map awareness) yang tinggi dan kemahiran itu amat berguna ketika di dalam pertarungan. Posisi hero beliau di dalam perlawanan juga menjadi penyumbang kepada kejayaan Team Spirit menentang PSG.LGD di peringkat Grand Final.

Here is Yatoro of @Team__Spirit's final breakdown of 14 Heroes played across 20 Main Event matches of The International 2021! #TI10
(And yes, we did have to readjust the layout to fit them all. 🙌🔥) pic.twitter.com/hbHbcb6FqO
— The International (@dota2ti) October 17, 2021

Tidak kekok untuk bermain 14 hero yang berlainan, Yatoro menunjukkan kekuatan setiap hero untuk berada di top networth sepanjang perlawanan. Beliau baru sahaja berusia 18 tahun dan sudah berjaya bergelar jutawan serta juara The International.
Ini menjadikan beliau seorang pemain termuda yang membawa pulang Aegis of Champions selepas Sumail yang berjaya mendapatkan gelaran itu pada usia mencecah 16 tahun.
Sumber: The International


Pemain roamer ECHO PH, Yawi mahu Chou sebagai skin bagi pasukan itu atas kemenangan mereka di kejohanan dunia MLBB, M4 hari ini.
ECHO PH berjaya mengalahkan Blacklist International dengan kemenangan bersih 4-0 sekali gus mengejutkan semua penonton.

@mygameondotmy Replying to @preman roam Ya betul korang teka. Memang ECHO pilih Chou! #fyp #kakigaming #MLBBM4 #MLBB #MyGameOn #DareToBeGreat ♬ Dare to be great – Candice Pillay

Yawi bermain hero itu dengan sangat efisien malah dia juga layak digelar Raja Chou dunia selepas kemenangan di M4 ini.
Sebelum ini, Blacklist International meminta Estes sebagai skin untuk pasukan mereka.
Skin itu mempunyai motif warna putih hitam dan efek bunyi yang unik.
Foto: MOONTON Games